25. May 2000 15:30 (GMT+01:00)\nMilo Đukanović otvorio konferenciju "Budućnost Crne Gore" na Svetom Stefanu\nNema kompromisa između konfliktnog i ksenofobičnog i potpuno otvorenog društva integrisano u evropske strukture\nBUDVA - U organizaciji Ministarstva inostranih poslova Crne Gore, u četvrtak je na Svetom Stefanu počela međunarodna konferencija "Budućnost Crne Gore", koju je otvorio crnogorski predsednik Milo Đukanović.\nOn je upoznao prisutne s aktuelnim stanjem u Republici na političkoj, ekonomskoj i socijalnoj sceni, ukazavši na neke od budućih pravaca razvoja Crne Gore.\n- Crna Gora je odlučna da nastavi putem izgradnje otvorenog, multietničkog, demokratskog i ekonomski prosperitetnog društva - rekao je Đukanović, istakavši veoma prisutne duboke podele i strasti u domaćoj javnosti. - Bez obzira na te podele, nemam nikakvu dilemu da je Crna Gora ne samo čvrsto stala na put demokratije, tržišne ekonomije i integracije i transatlantske strukture, nego da se već stabilno kreće tim putem.\nGovoreći o Crnoj Gori u sastavu jugoslovenske federacije, Đukanović je rekao da je Crna Gora sastavni deo jugoslovenske federacije, formalno one države koju personifikuje predsednik Milošević, a koja je zbog pogrešne politike međunarodno izolovana i prokužena od međunarodne zajednice.\n- Nezavisnost Crne Gore nije naš prioritet. Naš prioritet su razvoj ekonomije, izgradnja multietničkog društva, otvorenog i ekonomski tržišno orijentisanog društva. Takva budućnost pripada ne samo Crnoj Gori, nego je takva budućnost neminovnost i Srbije i svih u regionu.\nĐukanović je rekao da u Crnoj Gori "ne ojačavaju" što još nemaju odgovor iz Srbije na Platformu o preuređenju odnosa dveju federalnih jedinica.\n- Apsolutno smo sigurni u ispravnost odabira svoje dražvno političke strategije i nismo spremni da o tim kapitalnim opredeljenjima pravimo kompromise. Nema kompromisa da li želimo demokratiju ili diktaturu. Želimo demokratiju. Kompromisa ne može biti o tome da li ćemo graditi tržišnu ekonomiju ili ćemo živeti u ekonomski bezperspektivnom društvu i dominaciji društvene svojine.\nŽelimo tržišnu ekonomiju zasnovanoj na privatnoj svojini. Nema kompromisa da li ćemo graditi jedno konfliktno i ksenofobično ili potpuno otvoreno društvo koje će biti integrisano u evropske strukture.\nU takvim uslovima nama zajednica sa Srbijom ne smeta, ukoliko ćemo u njoj izgraditi takve ustavno-pravne mehanizme koji će upotpunosti zaštiti ravnopravnost Crne Gore. To podrazumeva ozbiljnu decentralizaciju postojećeg modela zajednice.


Kina: Loši odnosi sa SAD mogu ugroziti klimatsku saradnju\nTanjug 2. septembra 2021. 09:12\nPEKING – Kineski ministar spoljnih poslova Vang Ji upozorio je danas američkog izaslanika za klimu DŽona Kerija da bi pogoršanje američko-kineskih odnosa moglo narušiti saradnju između dve zemlje u oblasti klimatskih promena.\nVang je preko video linka rekao Keriju da se takva saradnja ne može odvojiti od njihovog šireg odnosa i pozvao SAD da preduzmu korake za poboljšanje veza, navodi se u saopštenju kineskog Ministarstva spoljnih poslova, a prenosi agencija AP.\nKeri, koji se nalazi u kineskom gradu Tjenđinu na pregovorima o klimi sa svojim kineskim kolegama, rekao je da su SAD posvećene saradnji sa ostatkom sveta u oblasti klime i ohrabrio Kinu da preduzme dodatne korake za smanjenje emisije štetnih gasova, saopštio je američki Stejt department.\nKeri, bivši državni sekretar, naveo je i da Kina „igra super-važnu ulogu“ u naporima za borbu protiv klimatskih promena, sudeći prema kratkom video snimku sa sastanka koji je prikazan na kineskoj državnoj televiziji CGTN.\nPortparol kineskog ministarstva spoljnih poslova Vang Venbin je na konferenciji za novinare poručio da Kina i SAD imaju razlike u nekim pitanjima, ali da dele zajedničke interese u mnoštvu oblasti, poput klimatskih promena.\n„Obe strane treba da održavaju dijalog i komunikaciju na osnovu uzajamnog poštovanja i da ostvare obostrano korisnu saradnju“, rekao je Vang.\nKina je najveći svetski emiter gasova sa efektom staklene bašte, a odmah za njom slede Sjedinjene Američke Države.\nOdnosi između Vašingtona i Pekinga zategnuti su usled sporova oko trgovine, tehnologije i ljudskih prava, ali dve strane su identifikovale klimatsku krizu kao područje moguće saradnje.


Advokatica Pogoričanina lišenog slobode tvrdi:\n“Ovo lišenje slobode izvršeno je na nezakonit način i suprotno Evropskoj konvenciji o ekstradiciji, na šta je Milošević skrenuo pažnju službenicima Uprave policije i zatražio da odmah bude pušten na slobodu"\n11410 pregleda\t4 komentar(a)\nMiloševića juče uvode u tužilaštvo, Foto: Savo Prelević, Savo Prelević\n29.02.2020. 10:00h Ažurirano: 29.02.2020. 17:12h\nMario Milošević nezakonito je uhapšen povodom sumnje da je učestvovao u ubistvu Miodraga Kruščića.\nTo je “Vijestima” juče saopštila njegova pravna zastupnica, advokatica Natalija Karadžić.\n“Pravdu ćemo tražiti u Crnoj Gori, ali i van nje, jer smatramo da je dostižna bez obzira što nekada zna da bude spora”, rekla je ona. Podsjetila je da je sudija za istragu Višeg suda u Podgorici Miroslav Bašović odbio predlog da se njenom klijentu odredi pritvor u vezi sa krivičnim djelom ubistva Radomira Đuričkovića 16. oktobra 2016. godine na Cetinju.\n“Postupajući sudija je našao da nije ispunjen materijalno-pravni uslov za određivanje pritvora, tj. da iz prikupljenih dokaza ne proizilazi osnovana sumnja da je izvršio krivično djelo zbog kojeg se protiv njega vodi postupak”, kazala je Karadžićeva. Ona je objasnila da se na to rješenje žalio viši državni tužilac u Podgorici, nakon čega je Milošević uhapšen, ali zbog sumnje da je učestvovao u ubistvu Kruščića.\n“Ovo lišenje slobode izvršeno je na nezakonit način i suprotno Evropskoj konvenciji o ekstradiciji, na šta je Milošević skrenuo pažnju službenicima Uprave policije i zatražio da odmah bude pušten na slobodu. To se nije desilo, već je bio nezakonito lišen slobode skoro 24 časa. U međuvremenu je Viši sud u Podgorici, odlučujući po izjavljenoj žalbi tužilaštva, istu usvojio i odredio pritvor Miloševiću u vezi sa ubistvom Radomira Đuričkovića”.\n“Smatramo da su sudije Višeg suda u Podgorici, koje su odlučivale po žalbi, radile svoj posao u skladu sa zakonom i donijele odluku za koju smatraju da je ispravna. Mi je, međutim, ne doživljamo ispravnom, pa ćemo nastaviti da se borimo za ukidanje pritvora! Pravdu ćemo tražiti u Crnoj Gori, ali i van nje jer smatramo da je dostižna bez obzira što nekada zna da bude spora”, saopštila je advokatica Karadžićeva.\nMilošević je u utorak pušten iz spuškog zatvora nakon što je odležao kaznu zbog ilegalnog nošenja oružja, ali je odmah uhapšen na kapiji Uprave za izvršenje krivičnih sankcija zbog istrage o ubistvu Đuričkovića na Cetinju. Za ubistvo navodnog člana škaljarskog kriminalnog klana osumnjičeni su i Igor Mašanović i Vukan Vujačić, koji se nalaze u kosovskom zatvoru.\nOptužnica u tom predmetu, međutim, vraćena je na doradu i još nije potvrđena, iako je od ubistva proteklo tri i po godine.\nIz Višeg tužilaštva prekjuče su “Vijestima” odgovorili da još traje istraga o ubistvu Kruščića i ranjavanju novinarke Olivere Lakić. Saopštili su da se istraga vodi protiv više osoba. Istražitelji ga sumnjiče da je direktni izvršilac ubistva Kruščića i da je taj zločin počinio kao član kriminalne organizacije Filipa Bešovića, a koja je odgovorna i za ranjavanje novinarke Olivere Lakić.\nRadomir ĐuričkovićNatalija KaradžićMiodrag KruščićFilip BešovićMario Milošević


Saopštenja, Ukinuta diskriminacija pri upisu studentkinja na KPA i Vojnu akademiju\nVaša lokacija / Beogradski centar za bezbednosnu politiku / Aktivnosti / Saopštenja / Ukinuta diskriminacija pri upisu studentkinja na ... /\nBroj primljenih kadeta/kinja na školovanje na Vojnoj akademiji u školskoj 2012/13\nBeogradski centar za bezbednosnu politiku (BCBP) pozdravlja odluku Kriminalističko-policijske akademije (KPA) i Univerziteta odbrane da usvoje preporuke Poverenice za zaštitu ravnopravnosti i primene mere za ukidanje diskriminatorne upisne politike koja je ograničavala broj žena koje mogu da se školuju u KPA i Vojnoj akademiji.\nSprovođenjem afirmativne upisne politike, uz aktivno promovisanje policijske i vojne karijere i za žene,biće omogućeno veće učešće kvalifikovanih građanki Srbije u pružanju bezbednosti.\nKPA će u skladu sa mišljenjem i preporukama Poverenice za zaštitu ravnopravnosti donetim nakon pritužbe BCBP zbog diskriminacije po osnovu pola u oblasti obrazovanja i vaspitanja promeniti upisnu politiku i više neće utvrđivati maksimalni broj studentkinja koje se finansiraju iz budžeta.\nOva mera neće biti primenjena na studentkinje prve godine studija u školskoj 2013/2014. jer je upis već završen, ali KPA će omogućiti upis na školovanje finansirano iz budžeta na drugoj, trećoj i četvrtoj godini svim studentkinjama koje budu rangirane u okviru utvrđene budžetske kvote.\nNakon pritužbe BCBP da konkurs za Vojnu akademiju sadrži diskriminatorske uslove i preporuka koje je tim povodom dala Poverenica, Univerzitet odbrane se obavezao da će od sada primenjivati afirmativnu kvotu za prijem kandidatkinja na školovanje i da će u narednim konkursima izostaviti uslov da kandidati/kinje ne budu u bračnoj ili vanbračnoj zajednici.\nVojna akademija je do sada kandidatkinje primala na osnovu kvota koje su od 2007. do 2012. bile oko 20%, da bi u uslovima ovogodišnjeg konkursa „gornja granica“ bila smanjena na maksimalnih 15% od ukupnog broja primljenih kandidata. Vojno-medicinska akademija nije imala ovakvu diskriminatornu praksu, te je na školovanje primano oko 70% žena.\nPovećati učeše žena u pružanju bezbednosti\nNakon reakcije BCBP koju su preneli mediji i preporuka Poverenice, Univerzitet odbrane je doneo plan mera kojim će se prilikom narednih konkursa za prijem kadeta/kinja za školovanje za potrebe sistema odbrane truditi da dostigne najmanje 30% žena, pod uslovom da se prijavi dovoljno kvalifikovanih kandidatkinja. Ova odluka je u skladu sa Nacionalnim akcionim planom za primenu Rezolucije 1325 Saveta bezbednosti UN, čije sprovođenje BCBP redovno prati.\nBCBP ističe da će ove mere dovesti do povećanja zastupljenosti žena u redovima policije i vojske samo pod uslovom da KPA i Univerzitet odbrane nastave da aktivno promovišu školovanje i karijeru žena u ovim ustanovama. Ukidanje praga za prijem ne sme se posmatrati kao alibi za prestanak rada na stvaranju uslova da i građanke, kao i građani Srbije, učestvuju u pružanju bezbednosti.\nPoverenica za zaštitu ravnopravnosti je 21. juna 2013. godine donela mišljenje da su Kriminalističko-policijska akademija i Univerzitet odbrane u konkursu za prijem na školovanje prekršili odredbe Zakona o zabrani diskriminacije i Zakona o ravnopravnosti polova. Poverenica je u skladu sa mišljenjem uputila preporuku da se tekst oba konkursa mora uskladiti sa antidiskriminacionim propisima, i to tako što će se ukloniti uslov kojim je određen maksimalan broj studentkinja na KPA koje se finansiraju na teret budžeta (15 studentkinja od 60 koji se finansiraju iz budžeta), odnosno što će biti uklonjena upisna kvota kojom je propisana gornja granica od 15% za upis kandidatkinja na Vojnu akademiju. Takođe, preporučeno je i da se uklone uslovi koji se odnose na bračni i porodični status kandidata.\nPovezane teme:rodna ravnopravnost, sektor bezbednosti, kvote, obrazovanje, vojna akademija, policija, mediji


- Nakon Međuvladine konferencije od 14. decembra prošle godine, kada smo otvorili klaster 4, koji se odnosi na zelenu agendu i održivi razvoj, danas dolazimo u Brisel sa izuzetno dobrim vestima, koje se tiču našeg daljeg evropskog puta - rekla je Brnabić na zajedničkoj pres konferenciji sa Žozepom Boreljom i Oliverom Varheijem posle Saveta za stabilizaciju i pridruživanje između EU i Srbije.\nIstakla je da se većina građana na referendumu o ustavnim promenama u oblasti pravosuđa, 16. januara, izjasnila pozitivno, odnosno "da su građani glasali da imamo veću vladavinu prava, nezavisno sudstvo i samostalno tužilaštvo".\nPoručila je da će se nastaviti i reforme u oblasti javne uprave, koje će ojačati tržišnu ekonomiju, ekonomiju generalno, kao i reforme koje se tiču zelene agende, unapređenj zaštite životne sredine i tranzicije ka zelenoj, održivoj i cirkularnoj ekonomniji.\nPremijerka je rekla da je Srbija ostvarila odlične ekonomske uspehe, uprkos kovidu 19, te da je važno da naša zemlja bude spremna za članstvo u EU. Navela je da je rast BDP-a Srbije u 2021. bio 7,5 odsto, jedan od najboljih u celoj Evropi, da će prosečna plata u decembru prošle godine biti veća od 600 evra, uz podatak da su strane direktne investicije u 2021. iznosile 3,9 milijardi evra, što pokazuje da je Srbija stabilna destinacija za investicije, dodajući da je preko 60 odsto tih investicija iz država članica EU.\nBorelj: Napredak u zamahu\nŠef evropske diplomatije Đuzep Borelj je posle sastanka Saveta za stabilizaciju i pridruživanje EU i Srbije izrazio nadu da će Srbija nastaviti svoj napredak na EU putu, uz konstatacija da je trenutno taj napredak u zamahu, te naveo da će o daljem ritmu napretka u pretpristupnim pregovorima odlučivati napredak u sprovođnju reformi i dijalogu Beograda i Prištine.\n- Važno je da Srbija sada primeni neophodne reforme uključujući zakone iz oblasti vladavina prava i slobode medija. Te refrome nisu bitne zbog nas u Briselu već zbog boljeg kvaliteta političkog i demokratskog života u Srbijii. Važne su za građane u Srbiji kako bi imali bolje garancije svojih prava, jaču demnokratiju, efikasnije pravosuđe i borbu protiv organizovanog kriminala i korupcije i da se generalno osiguraju boji standardi života - poručio je Borelj.\nOn je kazao da su tokom sastanka razmenjeni stavovi o odnosima EU Srbije, pregledan napredak Srbije u evrointegracionim pregovorima i definisani zadaci koji predstoje na EU putu zemlje. Borelj je posebno naglasio dobru saradnju EU sa Srbijom u oblasti bezbednosti i zahvaliso se na doprinosu Srbije Misijama i operacijama Unije .\n- Videli smo da je uskalađivanje Srbije za spoljnom i bezbednosnom politikom EU poraslo i nadamo se da to označava održiv trend podržan konkretnim akcijama - poručio je Borelj.\nKada je reč o dijalogu Beograda i Prištine, Đuzep Borelj je pozdravio spremnost Srbije da se angažuje u tom procesu i pozvao obe strane da primene dogovore koji su već postignuti, ali i da obezbede uslove za nastavak dijaloga i suzdrže se od, kako je rekao, jednostranih akcija i retorike.\nOn je poručio i da u Evropi nema mesta za one koji poriču gencid niti za glorifikaciju ratnih zločina i zločinaca, kao ni za one koji podržavaju podrivanje teritorijanog integriteta sopsteve zemlje, prete regionalnoj stabilnosti i u suprotnosti su sa EU vrednosima i aspiracijama.\nAna Brnabić EU Evrointegracije Referendum Đuzep Borelj Brisel\n13:16 (VIDEO) LUNA I MARKO SE BAŠKARE U LUKSUZU U TURSKOJ Hotel na obali mora, a NJENE SILIKONSKE GRUDI U PRVOM PLANU


Auto delovi Hyundai Zvezdara cene, Auto delovi Hyundai na Zvezdari\nAUTO DELOVI HYUNDAI BEOGRAD AUTO PLUS STR Japan Auto Plus je specijalizovana prodavnica za prodaju auto delova za japanska i korejska vozila.\nAUTO DELOVI HYUNDAI BEOGRAD AUTOELEKTRIKA ĐOKIĆ Sve vrste rezervnih auto delova iz oblasti autoelektrike za sva HYUNDAI vozila na jednom mestu.\nAUTO DELOVI HYNDAI BEOGRAD MD AUTO Kod nas možete naručiti i dobiti kako delove tako i informacije koje su vam potrebne za preko 30 različitih vrsta evropskih, japanskih i korejskih vozila.MD Auto se više od decenije bavi uvozom i distribucijom auto delova, a sarađuje i sa vodećim uvoznicima originalnih auto delova i prateće opreme.\nAUTO DELOVI HYNDAI BEOGRAD JAPAN AUTO Japan Auto – specijalizovan za sve vrste Mitsubishi i Hyndai vozila.Sa objedinjenim servisom i prodajom auto delova Japan Auto je Vaš pouzdan izbor – sve probleme Vašeg vozila rešavate na jednom mestu.\nJapan Auto Delovi – od originala, kopija – pa čak i polovnih delova sa strogom kontrolom kvaliteta, takodje proverom da li deo tačno odgovara po broju šasije, godištu, modelu.\nAUTO DELOVI HYUNDAI BEOGRAD MODENA MOTORS Firma Modena Motors uspešno possluje od 2003 godine.


POLICIJA ZAPOČELA VELIКU AКCIJU: Telefonu odzvonilo, kazna 10.000 dinara\nNaslovnica Sjeverni Sandžak Novi Pazar POLICIJA ZAPOČELA VELIКU AКCIJU: Telefonu odzvonilo, kazna 10.000 dinara\nPripadnici Ministarstva unutrašnjih poslova će od 2. avgusta do kraja ljetnje turističke sezone sprovoditi mjere pojačane kontrole nepropisnog korišćenja telefona i drugih uređaja za komunikaciju od strane vozača.\nZa nepropisno korišćenje telefona, odnosno drugih uređaja za komunikaciju od strane vozača, Zakonom o bezbjednosti saobraćaja na putevima propisana je novčana kazna u fiksnom iznosu od 10.000 dinara.\nPrilikom sankcionisanja vozača koji učine prekršaj nepropisnog korišćenja telefona, odnosno drugih uređaja za komunikaciju, saobraćajna policija će doslijedno preduzimati i mere prema svim osobama koje za vreme vožnje u motornim vozilima ne budu koristile sigurnosne pojaseve na način koji je predvidio proizvođač vozila, kako na prednjim, tako i na zadnjim sjedištima, kao i prema svim vozačima koji decu budu prevozili na nepropisan način.\nPrema istraživanjima Agencije za bezbijednost saobraćaja, oko 5,7 odsto vozača u Republici Srbiji nepropisno koristi telefon za vreme vožnje. Istovremeno, prisutan je trend povećanja broja ovog prekršaja, s obzirom da je za prvih šest mjeseci ove godine sankcionisano gotovo 25.000 vozača, što je za 13 odsto više u odnosu na prvu polovinu prethodne godine.\nRezultati svjetskih istraživanja pokazuju da razgovor telefonom tokom vožnje povećava rizik od nastanka saobraćajne nezgode četiri puta, dok pisanje i čitanje poruka povećava rizik od nastanka saobraćajne nezgode osam puta.\nSandzacka Sablja 2. Avgusta 2019. At 16:04\nOvo se izgleda ne dotice ovih nasih hajvana sto pokrivise vratove na telefon!\nOd vozaca autobusa pa do tinejdzera koji nemaju vozacke dozvole svi vise na telefonu u bilo koje vrijeme dana tako da hoce da pogaze i ovo malo naroda sto je ostalo.


Hoteli Beograd - Jump Inn Hotel Belgrade\nU predhodnoj deceniji su iznikli mnogi hoteli u Beogradu, sa akcentom na centar grada. Sve više investitora ulaže u luksuzne građevine, da bi privukli turiste iz celog sveta. Naši gosti su uglavnom poslovni ljudi koji žele da njihov smeštaj bude baš u užem centru grada. Savamala je postala jedna od najznačajnijih lokacija za posetioce čiji su izbor hoteli i hosteli u centru Beograda.\nCena već od 75 €\nCena već od 120 €\nJump INN Hotel Beograd se nalazi u srcu starog Beograda, u kvartu Savamala, koji je novi centar umetnosti, dizajna, kulture, gastronomije, noćnog provoda i hedonizma na beogradski način. Zahvaljujući viziji najbogatijih i najuglednijih trgovaca i preduzimača, kao što su bili Luka Ćelović, Rista Paranos, Mihailo Miljković i mnogi drugi koji su želeli da donesu evropski duh u svoju zemlju, krajem XIX veka i početkom XX u kvartu Savamala oko Karađorđeve ulice počinje modernizacija i gradnja zgrada i objekata različitih namena. Danas je ovaj kvart postao sinonim za dobar provod u Beogradu.\nJump INN Hotel se istakao, među jakom konkurencijom hotela u Srbiji i dobio nagradu Travellers’ choice 2016, od strane prestižnog portala Trip Advisor. Praksa je da ovu nagradu dobijaju najpopularniji hoteli u Srbiji sa izuzetnom uslugom, po oceni korisnika. Ako tražite smeštaj u kategoriji najbolji hoteli u Beogradu, ovaj hotel treba obavezno da uzmete u razmatranje. Travellers’ choice priznanje ocenjuje nivo i kvalitet usluge hotela, koji u kontinuitetu dobijaju izvanredne kritike gositiju na portalu Trip Advisor. Samo 10% objekata, u konkurenciji od 800.000 koji se nalaze na Trip Advisoru, osvaja ovo priznanje. Da bi se hotel kvalifikovao za nagradu neophodno je da u kontinuitetu dobija ocenu 4 ili više (maksimalna ocena je 5). Dodatni kriterijum je broj kritika u periodu od 12 meseci. U predhodnoj deceniji su iznikli mnogi hoteli u Beogradu, sa akcentom na centar grada. Sve više investitora ulaže u luksuzne građevine, da bi privukli turiste iz celog sveta. Naši gosti su uglavnom poslovni ljudi koji žele da njihov smeštaj bude baš u užem centru grada. Savamala je postala jedna od najznačajnijih lokacija za posetioce čiji su izbor hoteli i hosteli u centru Beograda.\nJump INN Hotel Beograd je namenjen poslovnim ljudima i kongresnom turizmu, ali će zadovoljiti potrebe i običnih turista. Moderno opremljen ambijent, očaraće vas svojom elegancijom i toplinom, da ćete poželeti da se uvek vraćate sa željom da to budu prestižni hoteli u Beogradu. Jump Inn Hotel ima 49 soba, dovoljno da izaberete jednu po vašem ukusu. U svaku od soba hotela možete zaviriti kroz našu galeriju u okviru stranice sobe. Hotelske sobe su zamišljene tako da zadovolje visoke standard posetilaca i da odgovaraju različitim ukusima i potrebama. Jump INN Hotel često u svojoj ponudi ima brojne pakete i neodoljive akcije za goste koji odsedaju u Beogradu. Jump Inn Hotel Beograd vam nudi mogućnost da odmah rezervišete sobu, po super ceni, kroz online rezervacioni sistem.


Astrolog Ana Rakić je proučila položaj zvezda i planeta i videla kako će one uticati na horoskopske znake\nDonosit niz važnih odluka i delujete odlučno u svojim namerama pred saradnicima. Preostaje vam da sprovedete u delo sve ono što ste ugovarali u proteklom periodu. Nema potrebe da se raspravljate sa neistomišljenicima i da gubite vreme na neke sporedne situacije. Imate dobar osećaj, a ljubavni događaji koje naslućujete najavljuju srećan rasplet u odnosu sa voljenom osobom. Ponekad je najbolje pratiti samo unutrašnji osećaj i ne pričati previše.\nnedeljni horoskop astrolook Astrolog Ana Rakić Horoskopski znaci


Albanci ponudili Srbima da budu ikebana\nРубрика: Политика, Актуелно, Друштво Аутор: Milan Nikolic пута прочитано Датум: 23.02.2007 Одштампај\nČELIĆ: Albanci su otkrili svoj obrazac razmišljanja: “Kosovo na papiru mora biti multietničko, ako to već mora, onda će to biti samo formalno – mi ćemo birati srpskog ministra, srpske sudije, Srbi će u Skupštini Kosova i Metohije biti ukras. I to će biti privremeno, nekoliko godina, do sledećih izbora”. Lavrov: Niko ne može da nameće rešenje. Bar Rusija neće biti deo takve šeme\nDrugog dana bečkih pregovora o statusnom rešenju za Kosmet nije prošao ni najznačajniji predlog Beograda da se formira srpski entitet na Kosovu i Metohiji i da se prava Srba i drugih zajednica zaštite institutom veta. Naša delegacija je u prvom delu jučerašnjeg razgovora, posvećenom ustavnim pitanjima, podnela amandman u kome se kaže da “ustav Kosova mora da bude u skladu sa Ustavom Srbije i da se na taj način pokaže hijerarhija pravnih akata Srbije”. Ovaj zahtev, proistekao je iz već odbačenog amandmana da će “Kosovo biti pokrajina unutar Srbije”, Priština je odbila i čak zatražila da se napravi “balans između prava manjina i načina njihovog veta” kako bi prava nealbanaca postala pravo mrtvo slovo na papiru. Sam Ahtisari je, prema svedočenju naše delegacije, nastojao da ostavi utisak da su otvoreni za sve, ali da je jasno da još ne otkrivaju sve karte.\n- Albanci su otkrili svoj obrazac razmišljanja – voljom Martija Ahtisarija mi na papiru moramo biti multietničko društvo, ako to već moramo, onda ćemo to biti samo formalno – mi ćemo birati srpskog ministra, srpske sudije, Srbi će u Skupštini Kosova i Metohije biti ukras ili ikebana … I to će biti privremeno, na par godina, do sledećih izbora – objasnio je za Glas Duško Čelić, član tima i glavni pravni savetnik naše delegacije u Beču i istakao da je “dobro što smo u diskusiji isterali te njihove motive i stavove da izađu na čistac”.\nOn je precizirao da je naš tim za zaštitu srpskih prava predlagao proceduru koja se odnosi na odlučivanje o vitalnim interesima srpskog naroda. Naši su tu predložili dvotrećinsku većinu srpskih poslanika, ali su Albanci i ovo odbili s argumentom da su “Srbi jedna vrsta remetilačkog faktora u skupštini Kosova i Metohije”.\nPred novinarima, šef prištinske delegacije Veton Suroi naveo je malo drugačije razloge.\n- Mi smo uspostavili način na koji će građani manjinskih zajednica odbraniti svoj vitalni interes. Sada je pitanje da li ćemo za to naći zajednički jezik – rekao je Suroi i elaborirao da Priština neće da govori šta treba da piše u Ustavu Srbije “jer je to pravo građana i Narodne skupštine Srbije”, te je, “isto tako neprihvatljivo da se sada iz tog Ustava nešto nameće Kosovu”.\nNaš tim se, insistirajući na pravu Srba kao konstitutivnog naroda, pozvao se i na Ahtisarijev plan, koji predviđa da je srpski zvanični jezik, ali nije vredelo.\n- Od uspostavljanja Unmikove vlasti, od Rambujea i ranije, a i danas u predlogu Ahtisarija na Kosovu postoje dva zvanična jezika – srpski i albanski. Time je de fakto priznata konstitutivnost srpskog naroda, koja se pokušava sada suziti u prava manjine u aneksima koji se tiču manjinskih zajednica. Srbi su konstitutivan narod i mi od toga ne možemo da odustanemo – rekao je naš pregovarač Goran Bataković, ali je Suroi odgovorio da je “srpski entitet za Prištinu neprihvatljiv” i optužio Beograd da se jučerašnjim predlozima “vratio u 1980.” i da im “samo fali SFRJ”.\nU okviru rasprave o pravima manjina naša delegacija je tražila ojačani status manjina. Za Srbe su dakle tražili status konstitutivnog naroda i decentralizaciju i uložili amandman koji kaže da će “opštine na Kosovu u kojima većinski žive Srbi imati pojačane nadležnosti”.\n- Pored uobičajenih nadležnosti, koje Kosovo može da prenese na opštine, amandman predviđa da postoji posebna lista u oblasti obrazovanja, socijalne zaštite, kulturne politike, zaštite crkava, policije i pravosuđa – rekao je posle rasprave koordinator srpskog tima Slobodan Samardžić.\nDelegacije su raspravljale i o datumu od kada će se računati neka vrsta državljanstva za Kosovo, gde je Beograd kao moguće prihvatio samo unutrašnje državljanstvo.\n- Moguće je samo državljanstvo onog tipa koje je postojalo unutar bivše Jugoslavije, gde je postojalo jedno spoljno državljanstvo Srbije i unutrašnje, koje je proizilazilo iz federalnih i autonomnih prava – istakao je Bogdanović.\nŠta je u Aneksu 1\nU Aneksu 1 Ahtisarijevog plana stoji da Skupština Kosova treba da ima 120 poslanika, a za prva dva izborna mandata, posle usvajanja Ustava, 20 je zagarantovano za manjine, od toga 10 za Srbe.\nU vladi Kosova mora najmanje jedan ministar mora da bude iz srpske zajednice. U tom aneksu reguliše se formiranje ustavnog suda i pravosudnog sistema, opština na Kosovu, njenih nadležnosti i granica,a sadrži i ekonomske odredbe. Inače, opšti principi predviđaju da kosovska skupština treba da usvoji Ustav u roku od 120 dana od stupanja rešenja na snagu.\nIako ni juče nije napravljen pomak, naša delegacija je ocenila da će biti veoma važno da Beograd svoje amandmane, kada dođe vreme, podeli zemljama članicama Kontakt grupe i Saveta bezbednosti UN, kako bi se lično uverile da su zahtevi umereni, osmišljeni i potpuno u skladu sa važećim međunarodnim pravom.\nI premijer Srbije Vojislav Koštunica naglasio je juče da su predlozi Beograda konstruktivni i u razgovoru sa danskim ministrom spoljnih poslova Perom Stig Melerom ponovio da Ahtisari pokušava da nametne rešenje za status Kosmeta.\n- Konkretnim amandmanima osporavamo ponuđeni predlog, koji krši suverenitet i teritorijalni integritet Srbije. Rešenje mora da se traži kroz kompromis, poštujući međunarodno pravo i Povelju UN i njen osnovni princip koji garantuje suverenitet i teritorijalni integritet. Svako rešenje koje ne bi uvažavalo principe međunarodnog prava, na kojima počiva svetski poredak, imalo bi dalekosežne posledice po stabilnost – upozorio je Koštunica.\nMeler je, međutim, rekao da Danska podržava evropske integracije Srbije i da pozdravlja odluku EU vezanu za vizne olakšice za građane Srbije. U istom globalističkom duhu se oglasio i predstavnik američkog Državnog sekretarijata Tom Kejsi, koji je istakao da je “primena Ahtisarijevog plana u skladu s politikom celovite, ujedinjene i slobodne Evrope koju žele i narod Srbije i stanovništvo na Kosovu”…\nNismo stigli da požalimo za Danskom i Kejsijem kad se ponovo oglasio šef ruske diplomatije Sergej Lavrov i zapretio da status Kosova ne može niko da nameće i da Rusija u tome neće učestvovati.\nRADIKALI TRAŽE DA SE PREGOVARAČI ODMAH VRATE IZ BEČA\n- Obaveza pregavoračkog tima bila je da prenese stav Skupštine Srbije o Ahtisarijevom planu. Pošto Ahtisari nije prihvatio srpski stav i nije promenio svoj o nezavisnosti Kosova, pregovarački tim treba odmah da se vrati u Beograd – rekao je juče zamenik predsednika SRS-a Tomislav Nikolić i upozorio beogradski tim da “nemaju mandat da raspravljaju o detaljima plana specijalnog izaslanika”.\n- Niko ne može da nameće rešenje. Bar Rusija neće biti deo takve šeme. Cilj je da se strane podstaknu na postizanje saglasnosti. Bez takve saglasnosti bilo kakva rešenja, gde god se ona donosila, ne mogu da donesu održiv mir – rekao je Lavrov i to u Berlinu posle susreta sa nemačkim kolegom Frankom Valterom Štajnmajerom.\nRusija, prema rečima Lavrova, konstruktivno radi u Kontakt grupi “polazeći od toga da je osnova (njenog rada) ispunjavanje u punom obimu Rezolucije 1244 Saveta bezbednosti UN, ali je ona do sada bila ispunjena samo u aspektima koji zadovoljavaju kosovske Albance, ali ne i u delovima koji su za njih problematični”.\nPregovori se danas nastavljaju raspravom o imovinskim i ekonomskim pitanjima, a zatim sledi pauza za vikend.\nPROTESTNI SKUPOVI KOSOVACA U KRALJEVU I AJNOVCU\n- Iako ih u kraljevačkoj opštini živi tridesetak hiljada, protestnom skupu u zgradi lokalnog parlamenta prisustvovalo je svega stotinak Kosovaca.\n- Nijedan Srbin sa Kosmeta ne sme upotrebiti reč “kasno je”. Stalno govorimo da je sa Kosmeta izgnano 200 hiljada Srba. Gde su oni kada se treba okupiti i svetu poslati jasnu poruku da se ne slažemo s Ahtisarijevim namerama da od Srbije otcepi Kosmet. Neki Kosovci su izgubili moral i nadu, a to je i bio cilj Ahtisarija. On bi najviše voleo kada bismo rekli “odlazimo”, ali to od nas nikada neće čuti. Mi koji smo ostali tamo, branićemo Kosovo po svaku cenu i vama, koji ste izbegli, omogućiti da se vremenom vratite na svoja ognjišta – rekao je Vlado Rakić, član Srpskog nacionalnog veća severnog Kosmeta.\nNekoliko stotina Srba juče je sa protesta u selu Ajnovce, opština Kosovska Kamenica, poslalo poruku podrške državnom timu Srbije koji pregovara o budućnosti Kosova i Metohije.\nNa protestu su odbačeni svi delovi plana Martija Ahtisarija koji zadiru u integritet i teritorijalni suverenitet Srbije. Zatraženo je da Srbi u odnosu na Prištinu dobiju istu autonomiju koliku dobiju Albanci u odnosu na Beograd.\n« « Претходне вести: Nema nezavisnosti ni podele Kosmeta\nНаредне вести: Carigradski Patrijarh Vartolomej primio episkope raskolničke Makedonske crkve » »\nGojković: Važno da se građani uvere koliko su opasne kriminalne grupe 7. март 2021\nJutro hladno, preko dana sunčano, temperatura do 10 stepeni 7. март 2021\nPhotos of mutilated bodies of men allegedly killed by Belivuk’s group presented 6. март 2021\nVulin: 1,572 conversations of Vucic and his family members were illegally tapped 6. март 2021\n7 na N1: Jezive fotografije i molba da se sklone deca, ipak bez policijskog časa 6. март 2021


Od ponoći Mađarska predsjedava EU | PCNEN\nOd ponoći Mađarska predsjedava EU\nObjavljeno: 31.12.2010, 21:24h\nMađarska od ponoći preuzima predsjedavanje Evropskom unijom, a među važne stavke je uvrstila ulazak u članstvo EU zemalja Zapadnog Balkana, iako je Budimpešta svjesna da prema tome i dalje postoje otpori u Uniji. "Evropa treba da ostane otvorena prema onim zemljama koje ispune nužna mjerila", ističe se u programu mađarskog predsedništva EU. Posebno se naglašava i da se to odnosi na one zemlje koje su "spremne i odlučne da osnaže vladavinu zakona, demokratiju i ljudska prava, da usvoje i sprovedu pravne tekovine" Evropske unije. Budimpešta je u programu svog predsedavanja EU posebno istakla nužnost ekonomsko-finansijskog oporavka Evropske unije i otvaranja novih radnih mjesta. Među prioritetima su i dugoročna energetska bezbijednost i stvaranje sigurne mreže energetskog snabdijevanja među članicama EU, kao i usvajanje razvojne strategije za područje Dunava.\nMađarska od ponoći preuzima predsjedavanje Evropskom unijom, a među važne stavke je uvrstila ulazak u članstvo EU zemalja Zapadnog Balkana, iako je Budimpešta svjesna da prema tome i dalje postoje otpori u Uniji.\n"Evropa treba da ostane otvorena prema onim zemljama koje ispune nužna mjerila", ističe se u programu mađarskog predsedništva EU.\nPosebno se naglašava i da se to odnosi na one zemlje koje su "spremne i odlučne da osnaže vladavinu zakona, demokratiju i ljudska prava, da usvoje i sprovedu pravne tekovine" Evropske unije.\nBudimpešta je u programu svog predsedavanja EU posebno istakla nužnost ekonomsko-finansijskog oporavka Evropske unije i otvaranja novih radnih mjesta.\nMeđu prioritetima su i dugoročna energetska bezbijednost i stvaranje sigurne mreže energetskog snabdijevanja među članicama EU, kao i usvajanje razvojne strategije za područje Dunava.


Ministar sigurnosti Dragan Mektić : Spremni smo da prihvatimo oko 5.000 izbjeglica ! | Kliker.info\nMinistar sigurnosti Dragan Mektić : Spremni smo da prihvatimo oko 5.000 izbjeglica !\nSpremni smo da prihvatimo oko 5.000 izbjeglica koji bi ostali u BiH bez mogućnosti odlaska zbog zatvaranja koridora i da onda zatvorimo granicu, rekao je danas na vanrednom presu ministar sigurnosti BiH Dragan Mektić.On je dodao da je BiH spremna da pusti i neograničen broj izbjeglica ukoliko se otvori koridor i ona bude samo tranzitna zemlja na njihovom putu prema Zapadnoj Evropi.\nDodao je da prema njegovim informacijama za sada nema izbjeglica na granicama.Nakon sastanka Službe za strance i bezbjednosnih agencija u BiH zaključeno je da je BiH spremna ako dodje do naglog priliva izbjeglica, ali da će u slučaju da budu popunjeni kapaciteti koje ima za prijem izbjeglica I naša zemlja učiniti isto kao što uradila Hrvatska I ostale zemlje, zatvoriti granice, javlja novinar „Nezavisnih“.\nSvevlad Hofman, zamjenik direktora Granične policije BiH kazao je da ova služba može odgovoriti na situaciju naglog priliva izbjeglica.Na pitanje novinara da li je povećan broj graničara koji kontroliše granice BiH, Hofman je rekao da broj graničara nije povećan, te da rade sa već ranije određenim kapacitetima.\nRade Kovač, načelnik za operativne poslove u Službi za strance kazao je da je MUP RS spreman da reaguje kada dođe do priliva izbjeglica, te da je ovaj sastanak imao za cilj da osigura što bolje bezbjednosne uslove u BiH kada i ako dođe do priliva izbjeglica.


Vlada Unsko-sanskog kantona Archives - mojusk.ba\nOznaka: Vlada Unsko-sanskog kantona\nIzmeđu ostalog, na jučerašnjoj sjednici, Vlada Kantona ramatrala je Prijedlog Zakona o obrazovanju odraslih te ga uputila u skupštinsku proceduru. U Ministarstvu obrazovanja, nauke, kulture i sporta ističu da je Zakon o obrazovanju odraslih na području USK usvojen 2013. godine, a 2014. godine usvojeni su Principi i standardi za obrazovanje odraslih u Bosni i Hercegovini koji čine osnov za donošenje zakona o obrazovanju odraslih u Bosni i Hercegovini. S obzirom da je Zakon o obrazovanju odraslih za Unsko-sanki kanton usvojen ranije, isti nije bio usklađen sa predmetnim Principima i standardima,…\nremijer Federacije BiH Fadil Novalić sa saradnicima boravio je danas u radnoj posjeti posjeti Vladi Unsko-sanskog kantona. Sastanku sa premijerom Unsko-sanskog kantona Mustafom Ružnićem, održanom u Bihaću, prisustvovali su: dopredsjedavajući Skupštine USK-a Razim Halkić i kantonalni ministri privrede te građenja, prostornog uređenja i zaštite okoliša Nijaz Kadirić i Adnan Alagić te gradonačelnik Bihaća Šuhret Fazlić. Kako je kazao federalni premijer današnja posjeta je nastavak saradnje sa kantonalnim nivoom, koju su započeli u Sarajevu, kada je Vlada Federacije spremajući se da radi na budžetu za 2021. godinu pozvala svih 10 kantonalnih…\nUSKFadil Novalić, Mustafa Ružnić, Vlada FBiH, Vlada Unsko-sanskog kantona


(VIDEO) Novi datum i mesto koncerta Are Malikiana, ostaje na Novom Beogradu! – NBGD Vesti\n(VIDEO) Novi datum i mesto koncerta Are Malikiana, ostaje na Novom Beogradu!\nAutor nbgdvesti on 27. septembra 2021.\nUsled novonastale situacije sa Covidom 19, a u skladu sa uredbom Vlade Republike Srbije, koncert Are Malikiana zakazan za 28. septembar u Kombank dvorani u terminima od 19 i 21 čas pomera se za 22. decembar u Belexpo centru.\nNovi kontigent ulaznica za koncert Are Malikana u Belexpo centru možete kupiti na svim prodajnim mestima Tickets.rs.\n“Sve kojima ne odgovaraju termin ili mesto događaja obaveštavamo da povraćaj novca za ulaznice mogu dobiti od 01. januara 2022.”, navodi se u saopštenju.\nMalo ljudi zna da je Ara u martu 1991. godine na takmičenju koje je organizovala Muzička omladina Beograda osvojio nagradu publike. Tada mlad violinista oduševio je sve prisutne i zasluženo osvojio „Zlatnu harfu“, kako se u to vreme zvala nagrada.\nAra Malikian nastupiće u Beogradu u Belexpo centru 22. decembra 2021. godine od 20 časova.


Da li vaš covjek ima Heroski Rancor na farmi ili ste jedini član novozelandskog saveza koji samo pokušava da uspješno završi Herojski Rancor, solo napada na Heroin Pit možete biti izuzetno korisni.\nOvaj vodič ima za cilj da proširi neprijatelje i faze heroja Rancora, kao i najbolje timove koje treba koristiti i zašto. Kao podsetnik, sa svim aspektima ove igre, Gear i Modovi će biti najvažniji u uspehu igrača.\nSoloing Heroic Rancor treba smatrati "kraj igre"Cilj koji treba pokušati samo igrači na kojima je bio nivo 85 nekoliko meseci.\nU interesu svakog igrača je da u potpunosti razumije šta se dešava tokom racije kako bi se steklo snažno razumevanje zašto različite taktike i timovi rade. Ne preporučuje se upadati u napad koristeći samo timove za uzorke, ali da pročitajte sve vodiče za najbolje rezultate.


BalkanMagazin :: Prvo istražno bušenje nafte u Crnoj Gori\nčetvrtak, 25. mart 2021 17:07\nItalijansko-ruski konzorcijum Eni i Novatek danas treba da započne istražno bušenje koje bi trebalo da pokaže da li ima nafte i gasa u crnogorskom delu Jadrana, rekli su iz Ministrstva kapitalnih investicija Crne Gore. Ranije je iz vlade najavljeno da će prva naftna bušotina biti na dubini od 6.525 metara, dok će druga gasna biti manje dubine. (Platforma za bušenje Topaz Driler stigla je u Crnu Goru 13. marta. Foto: cdm.me)\nKonzorcijum kompanija Eni-Novatek danas treba da započne prvo istražno bušenje nafte u Crnoj Gori, a 13. marta je stiglo postrojenje “Topaz Driler” koje će obavljati taj posao u crnogorskom podmorju.\nU vladi očekuju da će Crna Gora od tog posla ubirati značajne koristi i da će to biti jedna od glavnih poluga za diverzifikaciju crnogorske ekonomije, kako više ne bi bila zavisna samo od turizma i usluga, prenosi portal CdM.me.\nPlanirano je da bušenje prve istražne bušotine, koja se nalazi na 28 kilometara od obale između Bara i Ulcinja i buši se na dubini od 6,5 kilometara, traje između 120 i 180 dana.\nNakon toga će se definisati potencijal ležišta, kako bi se maksimalno iskoristio njegov kapacitet i isprojektovao način proizvodnje, koja bi mogla da zaživi četiri do šest godina od završetka prve bušotine, navode u Ministarstvu kapitalnih investicija Crne Gore.\nRanije je saopšteno da će druga istražna bušotina biti nešto bliža obali, na oko 18 kilometara udaljenosti, i znatno plića, odnosno ne dublja od 1.500 metara.\nPlanirano je da bušenje prve istražne bušotine, između Bara i Ulcinja traje do šest meseci. (Izvor: Profimedia)\nNa najave o istražnim bušenjima u crnogorskom podmorju, reagovali su ekološki aktivisti. Ekološke nevladine organizacije smatraju da ovo istraživanje može da ugrozi životnu sredinu, sa čim se slažu i stanovnici Ulcinja.\nI predstavnici aktuelne crnogorske vlasti su se ranije, dok su bili opozicija, protivili ovom istrživanju.


48. u svetu na Doing business list – MEDIJA CENTAR BOR );\nBor, Beograd, 31. oktobar 2018. NALED, Radovan Šobić\nNa Doing Business listi Svetske banke po lakoći poslovanja za 2019, Srbija je zauzela 48. poziciju među 190 zemalja što predstavlja pad od pet mesta u odnosu na prošlu godinu, saopšteno je na III godišnjoj konferenciji “Doing business 2019 – Digitalna transformacija i jačanje konkurentnosti Srbije”.\nNa skupu koji su organizovali NALED, Svetska banka i Britanska ambasada, ocenjeno je da je u pojedinim kategorijama Srbija bila reformski aktivna, ali te reforme nisu urađene na vreme kako bi bile uvrštene na listu i njihove efekte očekujemo u narednim izveštajima. Ipak, više je oblasti u kojima su reforme izostale što je omogućilo agilnijim zemljama da nas prestignu.\n– Tokom 2017. i 2018, pokrenuli smo sistemske reforme u ključnim oblastima kao što je katastar čiji puni efekat možemo da očekujemo tek sledeće i u narednim godinama. Na reformi građevinskih dozvola radili smo punih pet godina kako bismo se pomerili sa začelja Doing business liste, a na putu ka 11. mestu u svetu preskočili smo više od 170 zemalja – istakla je prof. dr Zorana Mihajlović, potpredsednica Vlade Srbije i ministarka građevinarstva, saobraćaja i infrastrukture, koja je i predsednica Zajedničke grupe Vlade za unapređenje pozicije Srbije na Doing business listi.\nMeđu važnim, ali “zakasnelim” reformama jesu i ukidanje pečata za privredu i pojednostavljenje procedure za dobijanje priključka na struju, nova rešenja za zaštitu manjinskih akcionara, kao i uvođenje elektronske prijave poreza na imovinu i prenos apsolutnih prava.\n– Privreda očekuje od Vlade Srbije da konačno reformiše parafiskalne namete kao što je naknada za zaštitu životne sredine ili firmarina koje i dalje obavezuju privredu na 12 godišnjih plaćanja, unapredi proces izvršenja i obezbeđenja, skrati i pojeftini stečajni postupak, obezbedi da javna preduzeća efikasnije izdaju lokacijske uslove za gradnju i uspešno završi započetu reformu katastra – istakao je Slavko Carić, ispred NALED-ovog Saveza za imovinu i urbanizam.\nNa konferenciji je ocenjeno da DB lista pokazuje da je digitalizacija procedura ključ za stvaranje boljih uslova za poslovanje jer smanjuje korake koje je potrebno napraviti, kao i troškove prolaska kroz administraciju, što Svetska banka i investitori posebno cene. Najveću podršku razvoju e-uprave u Srbiji, vrednu 5,2 miliona evra, dao je Fond za dobru upravu Vlade Ujedinjenog Kraljevstva.\n– Doing business izveštaj treba koristiti za postavljanje prioriteta. Poslovi u Srbiji se jednostavno otvaraju, ali se teško zatvaraju. Pristup finansiranju je otežan posebno u ranim fazama razvoja. Potrebno je ubrzati postupke pred sudom, kao i rešavanje stečajnih postupaka gde Fond za dobru upravu takođe podržava reforme. Zajedno sa NALED-om smo radili na ukidanju pečata, elektronskom arhiviranju i drugim preduslovima za punu primenu elektronskog poslovanja u praksi, dok je sledeća velika reforma od koje se mnogo očekuje postupak upisa imovine u katastar nepokretnosti. Zato je britanska Vlada kroz Fond za dobru upravu obezbedila podršku za primenu novog zakona i uspostavljanje funkcionalnog e-Šaltera.– rekao je ambasador Denis Kif.\nŠef Kancelarije Svetske banke u Srbiji Stiven Ndegva objasnio je da metodologija Doing business liste meri udaljenost svake države od najboljih regulatornih praksi u 10 kategorija koje prati što vladama olakšava da mere uspešnost u sprovođenju reformi. Više od 60 zemalja u svetu formiralo je posebna tela koja koriste DB listu kao putokaz za realizaciju regulatornih unapređenja, a među njima je i Srbija koja od 2014. ima Zajedničku grupu Vlade Srbije u kojoj učestvuju resorni ministri, privrednici i stručnjaci. Lista Svetske banke dobar je instrument i za međusobna poređenja i preuzimanje praksi i rešenja od najuspešnijih zemalja.\nZbog toga je specijalni gost III godišnje konferencije bio nekadašnji premijer Gruzije Nika Gilauri, koji je podelio reformska iskustva zahvaljujući kojima je njegova zemlja od 2004. do 2014. stigla sa 112. na 8. poziciju na Doing business listi. Gruzija je najuspešnija država u rangiranju Svetske banke sa 47 sprovedenih reformi, a posebno efikasna bila je u reformi katastra (prvi u svetu), izdavanju građevinskih dozvola, zaštiti manjinskih akcionara i pokretanju biznisa (drugi).\nSamo se primena računa\nPrema Doing Business metodologiji, usvajanje i najboljih propisa ne donosi pomak na listi ako nije praćeno odgovarajućom primenom. Zato će reforma upisa u katastar nepokretnosti, kao jedna od fundamentalnih reformi čija nam primena predstoji, biti predmet posebnog projekta koji sprovodi NALED uz podršku Fonda za dobru upravu Vlade Ujedinjenog Kraljevstva. U narednih šest meseci biće organizovano 120 obuka za službenike na lokalnom i nacionalnom nivou, a projekat će pomoći i da se uspostavi funkcionalan, jedinstveni e-šalter za upis prava svojine koji će uvezati rad javnih beležnika, Poreske uprave, lokalnih poreskih administracija, javnih izvršitelja i katastra nepokretnosti.\nZahvaljujući kontinuiranim reformama među kojima se posebno ističu reforma sudstva, poreska reforma, suzbijanje korupcije i pojednostavljenje administrativnih procedura kroz uvođenje one-stop shop postupaka, Gruzija je postavila novi rekord jer je na novoj listi za 2019. stigla do šeste pozicije i zajedno s Makedonijom jedina je istočnoevropska zemlja u Top 10.\nKada je reč o zemljama regiona, na novoj Doing business listi, od Srbije su uspešnije jedino Makedonija (10) i Slovenija (40), dok su iza nas Crna Gora (50), Rumunija (52), Mađarska (53), Hrvatska (58), Bugarska (59), Albanija (63), Bosna i Hercegovina (89).


Prva runda ka istorijskom preokretu: Pobeda — Severnoj Koreji - Sputnjik Srbija\n00:01 24 Oktobar 2019\nPrva runda ka istorijskom preokretu: Pobeda — Severnoj Koreji\n19:01 09.01.2018 Preuzmite kraći link\nPiše Sandra Čerin, Jovana Vukotić\nDosadašnji pregovori delegacija dve Koreje u u takozvanoj „Kući mira“, u pograničnom severnokorejskom gradu Panmundžomu, rezultirali su odlukom Pjongjanga da pošalje svoju reprezentaciju na Zimske olimpijske igre u Južnoj Koreji.\nPjongjang i Seul uspostavili hitnu vojnu liniju\n„Međutim, to istovremeno može da znači i kupovanje vremena, da se premosti određeni vremenski period i da se ’prestroje‘ svi oni koji misle da mogu da odluče o toj krizi. Ti pregovori ne mogu ništa suštinski da promene jer Severna Koreja ima svoje naoružanje, pokazala je da je ono stvarno i uopšte nije promenila svoje stavove. Na neki način, ovi pregovori mogu da znače i da je Severna Koreja, u ovoj fazi, na neki način pobednik u ovoj krizi“, ocenjuje Ljepojević.\n„Ali obnavljanje pregovora je takođe znak da su Južna Koreja, Japan i Amerika potpuno svesni da su posledice zaoštravanja odnosa mnogo veće nego posledice popuštanja i pregovora. Severna Koreja je pokazala da poseduje naoružanje koje može temeljno da ošteti i Južnu Koreju i Japan, što na kraju krajeva ipak nije interes Amerike, ali ni Kine ni Rusije kao velikih sila, koje su na drugoj strani ovog problema“, ukazuje Ljepojević.\n© AP Photo / Korea Poo\nPregovori počeli, Južna Koreja privremeno ukida sankcije Severnoj Koreji\n„Dosadašnji pregovori su ipak donekle ublažili napetosti u regionu, ali za prvim korakom trebalo bi da usledi naredni, jer tek predstoji rešavanje ozbiljnih pitanja. Važno je to što je inicijativa potekla iz Severne Koreje, što će svakako doneti plus Pjongjangu, a Južna Koreja od ovoga može da profitira time što će biti zagarantovana bezbednost tokom održavanja Olimpijskih igara. Postoje izgledi za dalje smirivanje tenzija i nadajmo se da Južna Koreja neće menjati politiku. Videćemo i kako će teći dalji dogovori u vezi sa nizom predstojećih događaja poput odloženih vojnih vežbi. To će već biti jasan znak da li je realno došlo do nekakvih promena u odnosima“, kaže Asmolov.\n„I Južna Koreja i Amerika će sigurno insistirati da se to dogodi, jer bi to bio gest dobre volje koji će ohrabriti i samu Severnu Koreju da u nastavak pregovora može da uđe sa mnogo većom sigurnošću i većim samopouzdanjem“, zaključuje Ljepojević za Sputnjik.\nJužna koreja, Severna Koreja, razgovori, svet


46. saziv umetničke kolonije “Sopoćanska viđenja” ‹ KCNP\n46. saziv umetničke kolonije “Sopoćanska viđenja” uklapa se u dosadašnju ideju organizovanja. U duhu primarnog cilja kolonije, okupljenim umetnicima će u međusobnoj komunikaciji i interakciji sa inspirativnim prirodnim, lokalnim, društvenim i kulturnim okruženjem, biti omogućeno slobodno izražavanje i razmena stvaralačkih ideja i iskustava.\nTokom sedam dana kolonije biće upriličena predavanja i razgovori/tribine na kojima će se predstaviti učesnici kolonije. Uvodno predavanje biće posvećeno najvažnijem jugoslovenskom avangardnom glasilu, časopisu „Zenit“, od čijeg osnivanja se u februaru 2021. godine navršilo sto godina. Predavanje će biti realizovano u saradnji sa Galerijom RIMA (Kragujevac), koja je tokom februara 2021. god u Beogradu, upriličila zapaženu izložbu posvećenu ovom časopisu. Tom prilikom posetioci će biti upoznati i sa monografijom posvećenom ovom časopisu (takođe u izdanju galerije RIMA), a moći će da vide i fototipska izdanja časopisa Zenit.


Premda ih se u potpunosti nikad ne možemo riješiti, nastanak strija možemo spriječiti, ali i smanjiti već učinjenu štetu. Važno je djelovati na strije preventivno, a ukoliko se one ipak pojave što prije započeti s liječenjem, s obzirom da ih je moguće ublažiti samo u ranoj fazi nastanka.\nOsim toga, prilikom nanošenja preporučuje se masaža korištenjem masažnih rukavica, koje uklanjaju sloj mrtvih stanica, poboljšavaju cirkulaciju te na taj način potiču stvaranje kolagena i elastina.\nJedna od mogućnosti uklanjanja strija je i terapija laserom, no za vidljive rezultate potrebna je serija od barem desetak tretmana, pa tako ukupna cijena ovog pothvata može iznositi i do nekoliko tisuća kuna.\nNaša preporuka je ipak korištenje prirodnih metoda za ublažavanje strija, s obzirom da niti jedna aparativna metoda ne može jamčiti potpuno uklanjanje strija, čak ni kada su one u tek u fazi nastanka, a pogotovo kada su u pitanju bijele strije.\nUkoliko se odlučite u borbu protiv strija krenuti prirodnim metodama, donosimo vam nekoliko recepata za prevenciju i ublažavanje postojećih strija:


» Razvoj saradnje u oblasti kulture kroz EU projekte\nRazvoj saradnje u oblasti kulture kroz EU projekte\nKako razvijati saradnju i realizovati projekte u oblasti kulture, bila je tema Foruma Kreativna Evropa, koji je održan u Nišu 30. i 31. maja.\nTokom dva dana, Forum je na nekoliko lokacija u Nišu okupio predstavnike ustanova kulture, javnih institucija, profesionalce u kulturi, kao i predstavnike organizacija civilnog društva.\n„Zahvaljujući globalizaciji i novim tehnologijama 21. veka, svet je postao kompleksan i zbog toga je potrebno preispitati postojeća i osmisliti drugačija produktivna povezivanja poznatih i novih aktera“ poručili su organizatori\nProgram Foruma organizovan je u tri bloka: Kritičko mišljenje i medijska pismenost, Participativno upravljanje u kulturi, Horizontalno znanje. Zainteresovani su imali mogućnost da posete prezentacije, predavanja, izložbe i druge informativno-edukativne događaje.\nDeo programa realizovan je u EU info kutku u Nišu, gde su uz prisustvo predstavnika lokalnih institucija i organizacija predstavljeni EU i drugi programi za sufinansiranje projekata. Prezentovani su program Evropa za građane i građanke, program prekogranične saradnje Srbija – Bugarska, najveći obrazovni program Evropske unije Erasmus plus, kao i konkurs za mobilnost umetnika i profesionalaca u kulturi.\nNamera organizatora bila je da u okviru Foruma ukažu na emancipatorske potencijale kako kulture kao resora, tako i samih postulata evropske saradnje.\nDesk Kreativna Evropa je implementaciono telo programa Kreativna Evropa, glavnog programa Evropske unije za podršku projektima u kulturi. Zadatak Deska je da informiše širu kulturnu javnost o programu Kreativna Evropa i pruži podršku ustanovama kulture i organizacijama civilnog društva koje žele da obezbede učešće u programu.\nGlavni partneri Foruma ove godine su Uprava grada Niša, udruženje Mladi ambasadori Niš, Fondacija Novi Sad 2021, Omladinska prestonica Evrope Novi Sad 2019 – OPENS, Kancelarija za saradnju s civilnim društvom Vlade Srbije i Zadužbina Ilije M. Kolarca.\nPre Niša, Forum je u Novom Sadu održan 16. i 17. maja, a u Beogradu će program biti realizovan 7. i 8. novembra.\nObeležavanje Svetskog dana zaštite životne sredine u Novom Sadu


Sjedinjene Države priznale greške počinjene u ratu protiv terorizma\nTokom jučerašnjeg pretresa u Ujedinjenim nacijama američka vlada je priznala greške u postupanju sa zatvornicima, u okviru rata protiv terorizma, dodajući da je preduzela mere za sprečavanje da se to ponovo dogodi.\nTokom drugog pojavljivanja pred Komisijom Ujedinjenih nacija za suzbijanje torture, američki funkcioneri odgovarali su na pitanja o navodnoj primeni mučenja, o zatvorenicima u zalivu Gvantanamo, u Avganistanu i Iraku, kao i o postupcima prema osumnjičenima za terorizam. Šef američke delegacije i pravni savetnik Državnog sekretarijata, Džon Belindžer, izjavio je da je svim američkim funkcionerima i državnim agencijama zabranjeno da primenjuju torturu, uvek i na svakom mestu, čak i u slučajevima ratnih sukoba. U nastojanju da ućutka kritičare američkih metoda isledjivanja, Belindžer je rekao da Sjedinjene Države smatraju da svako ima pravo na humano ophodjenje i da je sloboda od mučenja neotudjivo pravo:\n”Većina žalosnih incidenata i tvrdnji o zlostavljanjima uhapšenih neprijateljskih boraca dogodila se pre nekoliko godina. Ne želim da umanjujem njihov značaj već da istaknem da se naše ponašanje popravilo. Sada imamo strožije propise, strožije procedure, strožiju obuku i strožije mehanizme posmatranja.“\nKonvenciju Ujedinjenih nacija protiv mučenja, usvojenu 1984. godine, ratifikovala je 141 zemlja, i svaka od njih mora povremeno da podnosi izveštaj Ujedinjenim nacijama o njenom poštovanju. Ovo je prvi put da su Sjedinjene Države pozvane da objasne slučajeve mučenja, od početka rata protiv terorizma, 2001. godine. Stručnjaci su tražili od američke delegacije da objasni navodnu primenu takozvanog ”lažnog davljenja“ na zatvorenicima, kao i o zlostavljanjima u zatvoru Abu Graib. Zamenik pomoćnika sekretara za odbranu, Čarls Stimson, rekao je da su ”lažna davljenja“ zabranjena u novoj verziji pravila službe američke Kopnene vojske. On je dodao da američke vlasti pažljivo prate postupke prema zatvorenicima kako bi sprečile ponavljanje slučajeva iz Abu Graiba.\n”Sekretarijat za odbranu uzima za ozbiljno svoju obavezu da postupci prema zatvorenicima budu bezbedni i humani. Bili smo šokirani, isto kao vi, dogadjajima u Abu Graibu. To nije smelo da se dogodi. Svi prekršioci moraju da budu kažnjeni, procedure revidirane i problemi ispravljeni. Veoma nam je žao zbog toga šta se dogadjalo sa iračkim zatvorenicima.“\nGrupe za ljudska prava koje su prisustvovale pretresu izjavile su da su razočarane mnogim odgovorima. One kažu da još uvek gaje ozbiljne zabrinutosti i imaju dodatna pitanja u vezi sa praksom slanja osumnjičenih terorista u druge zemlje, od kojih su neke poznate po primeni mučenja. Komisija Ujedinjenih nacija za suzbijanje torture objaviće svoj izveštaj i preporuke 19. maja.


Uskoro će se na knjižarskim policama naći deseto izdanje „Sentimentalne povesti Britanskog carstva“ Borislava Pekića. Objedinjujući mnoge istorijske istine i zablude, Borislav Pekić, dugo godina azilant u Velikoj Britaniji, stvorio je neobičnu, istorijski validnu i čitalački uzbudljivu i zanimljivu povest gordog Albiona – Velike Britanije. „Sentimentalna povest Britanskog carstva“, međutim, uzdiže se iznad „terora istorije“, ali i iznad književnih uopštavanja i fikcionalizacije, ironijskim otklonom prema inače pouzdanom istoriografskom pristupu građi.\nKnjiga za decu „Beogradska mumija“ Branka Miloradovića doživeće četvrto izdanje. Ogi je sin arheologa i radoznali dečak koga zanima mumija koja se nalazi u Beogradu, a koja krije tajnu staru više od dve hiljade godina. Ognjen ne može više da izdrži. Šta će se desiti kada otvori sarkofag? Ova magična avantura nas vodi na neverovatno putovanje kroz vreme, na kojem Ogi ima zadatak da ispravi nepravde iz prošlosti, ali i da reši veliki problem u svom životu.\nU štampi je drugo izdanje knjige Elvedina Nezirovića „Ono o čemu se ne može govoriti“, koja se ove godine našla u najužem izboru za Ninovu nagradu. Ovim romanom Elvedin se vraća motivima svog prvog romana „Boja zemlje“, autobiografskoj hronici, ali umesto da nastavi da priča priče o životima ljudi s kojima je živeo, rastao i sazrevao, on ponovo promišlja svoju prošlost.\nDrugo izdanje doživeće i knjiga „Beograde, dobro jutro 3“ Dušana Radovića. U pitanju je treća knjiga obraćanja Dušana Radovića slušaocima Prvog programa Studija B u periodu od oktobra 1978. do novembra 1982. Te su crtice istovremeno i setni tragovi jednog vremena, i duhovite žaoke koje su na zapanjujući način uvek aktuelne, i zrna mudrosti kojima vreme ništa ne može.\n„Kakakralj“ Srđana Dragojevića je urnebesno duhovita slikovnica koje će pomoći roditeljima da pomognu svojim mališanima da lakše prebrode prelazak sa pelena na nošu. U nastavku priče započete u „Kakagradu“, devojčica Veca će saznati kako su junaci došli na rođendan Kakakralja i kako je Kakica postala nešto najlepše na svetu! Uz predivnu priču Srđana Dragojevića – proverenu na sopstvenim mališanima – i uz izuzetne ilustracije Nemanje Ristića, ova nesvakidašnja slikovnica biće prava podrška na putu ka osamostaljivanju deteta, kao i zabava za celu porodicu. U štampi je drugo izdanje ove knjige.


Dodik najavio tužbu zbog isporuka vakcina - Sputnjik Srbija\nDodik najavio tužbu zbog isporuka vakcina\n16:36 25.02.2021 (osveženo 17:05 25.02.2021) Preuzmite kraći link\nSrpski član i predsedavajući Predsedništva Bosne i Hercegovine Milorad Dodik najavio je da će BiH tužiti Kovaks ako taj međunarodni mehanizam probije rok za isporuku vakcina.\nDodik je to izjavio posle sastanaka sa članovima Predsedništva, premijerima Republike Srpske i Federacije BiH, Radovanom Viškovićem i Fadilom Novaliće, kao i predsedavajućim Saveta ministara BiH Zoranom Tegeltijom u Sarajevu na kojem je dogovoreno da se razmatra mogućnost nabavke vakcina i mimo Kovaks programa.\nPrema rečima Dodika, BiH je sa stanovišta organa preduzela sve da dođe do vakcina putem Kovaksa gde je plaćeno više od milion doza i dogovorena isporuka u prvom kvartalu ove godine.\nDodik je istakao da BiH sa pravom zahteva da se počne sa isporukom, a, ukoliko dođe do probijanja roka, tužiće program Kovaks.\n„Dogovoreno je da se sa svim poznatim proizvođačima vakcina uspostavi kontakt — i sa Rusijom i sa Kinom i drugima i da pokušamo sa svim destinacija da nabavimo određenu količinu“, rekao je Dodik.\nOn je istakao da zbog problema sa nabavkom vakcina nije pokazana diplomatska nemoć, već bespotrebno poverenje u program Kovaks koji su kreirale UN, preneo je portal RTRS.\n„Nije tačno da BiH nema kapaciteta da prihvati te vakcine! Sa proizvođačem ‘Fajzer’ i drugima dogovoreno je da oni to isporuče BiH, a smeštaj i ostalo pripada nama, a ne njima“, kazao je Dodik.\nFederacija BiH prihvatila Vučićevu ponudu — 5.000 vakcina\nFederacija BiH je odlučila da prihvati 5.000 vakcina koje je ovom većem entitetu BiH nedavno ponudio predsednik Srbije Aleksandar Vučić.\n„Učesnici sastanka prihvatili su tu ponudu i ostalo je da Vlada FBiH uputi zahtev za isporuku putem Saveta ministara ili na neki drugi način kako smatraju da je to pogodno kako bi doze bile isporučene u roku od nekoliko dana“, rekao je Dodik.\nTo će ujedno biti i prve vakcine koje će dobiti Federacija BiH, gde vakcinacija još nije počela.\nDodik je najavio i da će u Republiku Srpsku tokom vikenda doći 20.000 doza ruskih vakcina.\n„Fajzer“: BiH nije ispunila uslov za isporuku vakcine\nKompanija „Fajzer“ je poručila da njihove vakcine u BiH najverovatnije neće stići ni u martu, jer nisu ispunjeni uslovi za početak isporuke u okviru sistema Kovaks.\nIz Fajzera su za portal „Kliks“ rekli da je pre nekoliko dana iz te kompanije upućeno pismo vlastima BiH sa upozorenjem da nisu ispunjeni svi uslovi za početak isporuke njihove vakcine u okviru Kovaksa.\nS druge strane, napominje sarajevski portal, iz BiH su otišle poruke da je ispunjeno sve što je traženo.\nKompanija je ukazala da za isporuku vakcina države moraju da imaju dokumentaciju o nacionalnom regulatornom odobrenju vakcina, koje je izdala nadležna nacionalna regulatorna agencija (ili dokaz o priznavanju ili oslanjanju na drugu vrstu regulatornog odobrenja), uvoznu dozvolu i potpisane sporazume o odšteti i odgovornosti.\nMeđutim, kako se navodi, nadležna institucija u BiH, odnosno Agencija za lekove nije odobrila „Fajzer“, niti ima dokument kojim se oslanja na odobrenje „Fajzerove“ vakcine u Svetskoj zdravstvenoj organizaciji.\nDodik: Vakcinisaću se kada stigne veća količina vakcina\nDodik: Srbija obezbedila 5.000 doza vakcina za zdravstvene radnike Republike Srpske\nDodik: Imamo garancije za 100.000 ruskih vakcina\ntužba, isporuka, vakcine, BiH, Milorad Dodik


Abas na sastanku sa Makronom pozvao na priznanje Palestine :: Svijet\nmax 32 ° / min 24 °\n32° / 24°\n26° / 22°\nIzvor: EPA-EFE/ABBAS MOMANI\nAbas na sastanku sa Makronom pozvao na priznanje Palestine\nPalestinski predsjednik Mahmud Abas sastao se sa predsjednikom Francuske Emanuelom Makronom u Ramali na Zapadnoj obali i izrazio nadu da će Francuska priznati državu Palestinu, javila je palestinska novinska agencija Vafa.\nMakron je stigao u Ramalu u sinoć, oko pet sati kasnije nego što je planirano, pošto je proveo dan na sastancima s izraelskim zvaničnicima u Jerusalimu, obilazeći grad i večerao u rezidenciji predsjednika Izraela u društvu desetina svjetskih lidera pred skup povodom 75. godišnjice oslobođenja logora smrti Aušvic u Memorijalnom centru holokausta Jad Vašem.\n"Želimo da evropske države koje vjeruju u rješenje (po modelu) dvije države i Francuska priznaju državu Palestinu duž granica iz 1967. s istočnim Jeruslimom kao glavnim gradom", rekao je Abas francuskom kolegi.\nIzraelski zvaničnici već dugo smtraju da bi priznanje Palestine prije finalizovanja mirovnog sporazma pooštrilo palestinski pregovarački stav što bi otežalo postizanje dogovora.\nMakron je rekao Abasu da podržava mirovni proces između Izraela i Palestinaca zasnovan na rješenju po modelu dvije države.\nŠta bi sa ekspertskom Vladom, kreči li Abazović krajnje desničarske koalicione partnere\nRusi javljaju: Spor između Krivokapića i Bečića oko sankcija Moskvi\nNajnoviji podaci: Još 212 slučajeva koronavirusa, troje preminulih\nDPNCG: Osuđujemo hajku na Dušku Pejović\nNKT: Nema novih mjera, umjesto toga rigorozna kontrola!\nVuksanović: Otvoreni smo za razgovore, ako stvarno ideološke razlike stavimo po strani, onda to može biti dobra priča\nDPS: Abazović svjestan izdaje koju sprovodi\nRadović nakon izbora za predsjednika SO Budva: Odgovorni za hapšenje i prebijanje građana će odgovarati\nVeliki požar na Smokovcu: Vatrogasci odbranili kuće, ima još ugroženih\nIvanović u crnogorskoj nošnji došla na sjednicu SO Budva\nPet faza crnogorskog političkog žalovanja: Pobijediće samo partija iznad nacionalnog i vjerskog identiteta\nTradicija etničkog čišćenja


Crna Gora: Jedanaest preminulih, 342 nova slučaja\n27 septembar, 2021\nMedicinaska sestra priprema vakcinu protiv Kovida 19 (Foto: RFE/RL/Savo Prelević)\nZdravstvene vlasti u Podgorici saopštile su u ponedjeljak da je tokom jučerašnjeg dana zabilježeno jedanaest smrtnih i 342 nova slučaja infekcije koronavirusom.\nPrema navodima Instituta za javno zdravlje, laboratorije koje se bave dijagnostikom Kovida 19 juče su završile analizu 2.202 uzorka, među kojima su 342 rezultata bila pozitivna.\nIJZ u saopštenju dodaje da je udio novopozitivnih slučajeva u ukupnom broju testiranih na jučerašnji dan iznosio 15.53 odsto.\n“Tokom jučerašnjeg dana IJZCG je prijavljeno 11 smrtnih ishoda povezanih sa SARS-CoV-2 infekcijom… Među preminulima najmlađi je imao 39, a najstariji 95 godina starosti”, navodi Institut.\nTako je, prema zvaničnoj statistici, od početka pandemije u Crnoj Gori broj preminulih povezanih sa Kovid 19 infekcijom sada 1.906.\n“Uzimajući u obzir sve novootkrivene slučajeve kao i broj oporavljenih, ukupan broj trenutno aktivnih slučajeva COVID-19 u Crnoj Gori iznosi 7488”, kažu u Institutu.\nOd početka epidemijskih dešavanja u martu 2020. godine, ukupan broj registrovanih slučajeva infekcije novim korona virusom u Crnoj Gori je 129. 990.\nMasovna vakcinacija počela je 4. maja, a do sada je prvu dozu vakcine primilo više od polovine punoljetnih, dok je obje doze primilo oko 45 odsto gradjana.\nŽivković: Pojedini članovi Vlade krše mjere koji su sami donijeli\nInfektolog Milovan Živković, član Nacionalne komisije za suzbija je koronavirusa, kritikovao je premijera Zdravka Krivokapića i pojedine članove Vlade, zbog prisustva masovnom vjerskom skupu održanom u Beranama u nedelju, navodeći da su “pojedini članovi vlade kršili mjere koje su sami donijeli”.\n“To dodatno izaziva ogorčenje kod građana, kojima se traže potvrde za ulazak na mjesta gdje je značajno manje ljudi nego što ih je bilo juče na ustoličenju episkopa Metodija”, rekao je Živković Radiju Crne Gore.\nOn je rekao da su ljekari umorni, a građani s pravom ogorčeni, te da je vlada dala zamajac da ljudi u trgovinskim centrima, kada im se traže Kovid potvrde, “nepristojno reaguju”.\n"Tražimo da tamo gdje ulazi pet ili deset ljudi da imaju Kovid potvrdu, a gdje ima nekoliko hiljada, mirno posmatramo. S kojim onda pravom, ako su svi ljudi pred zakonom jednaki, donositi nekakve rigorozne kazne i prijetiti”, upitao je.\nJučerašnjem vjerskom skupu u Beranama prisustvovalo je, prema procjeni lokalnih medija, nekoliko hiljada vjernika, od kojih većina nije poštovala epidemiološke mjere - uključujući i četiri ministra u Vladi i samog premijera.\nPremijer Zdravko Krivokapić, koji nije vakcinisan, krajem prošle nedjelje najavio je da će do septembra 2022. u Crnoj Gori biti vakcinisano 70 odsto građana.\n“U ovom trenutku u Crnoj Gori je vakcinisano 41,7 odsto punoljetnih građana. Zadovoljstvo mi je potvrditi da ćemo na nacionalnom nivou uspeti da ispratimo ono što je i globalni cilj ovog samita - 70 odsto vakcinisane svjetske populacije do septembra 2022. godine“, rekao je Krivokapić u video-poruci na globalnom onlajn samitu posvećenom borbi protiv koronavirusa, održanom na marginama sjednice Generalne skupštine UN.\nU Srbiji još 46 umrlih od koronavirusa, "čeka se finalna odluka" o kovid propusnicama\nCrna Gora: Kovid potvrda za ulazak u poslovne zgrade, uskoro i za velike markete\nU Crnoj Gori sedam preminulo i 765 novih slučajeva, u zemlju samo uz uslov iz Kovid potvrde\nCrna Gora: Raste broj inficiranih učenika i nastavnika\nCrna Gora: Pooštreni uslovi za ulazak u zemlju, u tržne centre samo sa Kovid potvrdom


Home / Ekologija / Poljska ne želi da njena prašuma bude Uneskovo prirodno blago\nU toj šumi živi jedinstveni biljni i životijski svet, uključujući najvećeg sisara na kontinentu – evropskog bizona.\n“Bjalovješka šuma dobila je od Uneska status prirodnog blaga nelegalno i bez konsultacija sa lokalnom zajednicom”, naveo je ministar ekologije Jan Šiško (Szyzsko) u saopštenju nakon što je objavio da je “tužilaštvu predata žalba” po tom pitanju.\nPoljski ministar ekologije želi da Bjalovješka šuma od Uneska dobije drugi status – prirodno-kulturnog nasleđa a “ne samo prirodnog jer su aktivnosti ljudi u prašumi vidljive golim okom”.\nOrganizacija Grinpis, čiji aktivisti su se ranije ovog meseca vezali za opremu drvoseča kako bi sprečili seču, za novu Šiškovu izjavu kaže da predstavlja “dalje manipulacije”.\n“To je pokušaj ministra da nametne svoj narativ”, rekli su za agenciju AFP u ekološkoj grupi KlajentErt (ClientEarth).


Svečano otvaranje 53. BEMUS-a uz Nemanju Radulovića - MediaSfera\n53.izdanje Beogradskih muzičkih svečanosti BEMUS biće otvoreno večeras, 1. novembra u 20 časova u Kolarčevoj zadužbini, koncertom Beogradske filharmonije uz dirigentsko vođstvo Kanađanina, priznatog dirigenta Marka Parizota.\nZvezda večeri biće naš međunarodno proslavljeni violinista Nemanja Radulović, koji će obradovati Beograđane svojim ekskluzivnim nastupom!\nRanije najavljena pijanistkinja Hatja Bunijatišvili nije u mogućnosti da dođe na otvaranje iz zdravstvenih razloga, jer je pozitivna na virus Korona, uz veliko žaljenje umetnice i celog tima BEMUS-a. Njen potencijalni nastup će biti naknadno objavljen kada se budu stvorili odgovarajući uslovi.\nTagovibemus Nemanja Radulović otvaranje


PARIZ Tadašnji predsjednici BiH,Hrvatske i Srbije u Jelisejskog palati ozvaničili dokument\nPapir koji je zaustavio rat,ali je donio nepravedan mir.\nS. D. 14.12.2019\nPARIZ 24 godine od potpisivanja Dejtonskog sporazuma\nDejtosnki sporazum su potpisali predsjednici BiH, Srbije i Hrvatske\n- Ovo nije pravedan mir, ali je pravedniji od nastavka rata. U ovakvoj situaciji kao što jeste i ovakvom svijetu kakav je, bolji mir i nije mogao biti postignut - izjavio je tada rahmetli Alija Izetbegović, prvi predsjednik Predsjedništva Republike BiH.\n- Sada SAD zajedno sa saveznicima mora činiti ovaj mir stvarnim i trajnim. To je naš interes i interesi svih zemalja širom svijeta su na kocki - rekao je tada Klinton.\n-Republika Bosna i Hercegovina, čije je zvanično ime od sada "Bosna i Hercegovina", nastavlja svoje pravno postojanje po međunarodnom pravu kao država, sa unutrašnjom strukturom modificiranom ovim Ustavom, i sa postojećim međunarodno priznatim granicama.\nDejtonskim sporazumom koji jeste zaustavio dalju agresiju i razaranje BiH sada već davne 1995. godine nisu zadovoljni uglavnom u FBiH i do sada su propali brojni pokušaji da se ovaj sporazum koji je nazvan i "luđačkom košuljom" navučenom na našu zemlju izmijeni, jer za to nema konsenzusa s RS. Za ovaj sporazum se često kaže da je papir koji je zaustavio rat, ali je donio nepravedan mir.\nDodik: BiH je važila za "malu Jugoslaviju", a, ako nije opstala sama Jugoslavija, zašto bi ona opstala\n24.11.2019 u 12:59\n21.11.2019 u 06:38\nDejtonski sporazum Pariz Godišnjica


Savet Evrope: Nizak procenat pritvorenih u Srbiji - Kragujevac online - Sve o gradu na jednom mestu\nTrenutno se nalazite na strani: Vesti Info Srbija Savet Evrope: Nizak procenat pritvorenih u Srbiji\nSavet Evrope: Nizak procenat pritvorenih u Srbiji\npetak, 21 april 2017 08:22\tRTS\nU najnovijem izveštaju Saveta Evrope članice se pozivaju da pritvor koriste kao poslednju meru, a kada je reč o Srbiji konstatuje se da su pritvorske jedinice neznatno preopterećene i da je procenat pritvorenih u Srbiji, gledano ukupan broj, nizak. Savet Evrope poziva sve članice da pritvor koriste kao poslednju meru, a pritvorenicima obezbede adekvatne uslove.\nPoslednje statistike Saveta Evrope o stanju u evropskim zatvorima za 2015. godinu govore da je u Srbiji učešeće pritvorenika u ukupnom broju zatvorenika 15,3 odsto. Na svakih 100 raspoloživih mesta za pritvorenike u srpskim zatvorima pritvoreno je njih 106,4 što ukazuje na "neznatu prezauzetost" kapaciteta, dok je procenat onih koji čekaju na završetak predsudskih procesa u odnosu na ukupan broj zatvorenika u Srbiji "relativno nizak", zaključak je Saveta Evrope. Evropski komitet za prevenciju torture pozvao je danas svih 47 država članica Saveta Evrope da pritvor koriste samo kao poslednju meru, a da pritvorenicima obezbede odgovarajuće uslove.\nTokom posete zatvorima širom Evrope taj Komitet je ustanovio da se pritvorenici često drže u "lošim uslovima i na osiromašenom režimu". Godišnji izveštaj Komiteta ukazuje i na činjenicu da je prenatrpanost u zatvorima učestao problem širom Evrope, a da je jedan od uzroka upravo veliki broj pritvorenih koji čekaju na sudske procese u zatvorima. Članice Saveta Evrope pozivaju se da koriste alternativne metode u slučajevima predsudskog zadržavanja, kao što su puštanje uz kauciju, kućni pritvor, oduzimanje pasoša ili elektronski i sudski nadzor. Ove mere bi, kako se navodi, trebalo da se razmotre i u slučajevima pritvora stranih državljana, za koje postoji povećani rizik od bekstva.\n"Komitet za prevenciju torture redavno primećuje ozbiljne previde kada su u pitanju uslovi u kojima se drže privorenici koji čekaju sudske proceseu zatvorima širom Evrope. Pozivam države da obezbede da uslovi njihovog zadržavanja budu u skladu sa standardima u oblasti ljudskih prava i da se privor pre početka sudskog procesa koristi samo u slučaju kada je apsolutno neophodan, što može uticati na smanjenje preopterećanja kapaciteta zatvora", izjavio je generalni sekretar saveta Evrope Torbjorn Jagland. U Evropskom komitetu za prevenciju torture naglašavaju da pritvor može imati i ozbiljne psihološke posledice pri čemu je stopa samoubistava među pritvorenicima nekoliko puta veća nego kod osuđenih zatvorenika.\nKao posledice pritvora navode se i odvajanje od porodica i gubitak posla ili smešataja. "Zadržavanje onih koji nisu pravno osuđeni u zatvorima bi trebalo da se svede na najkraće moguće vreme. Takva odluka se mora doneti na osnovu pojedinačne evaluacije rizika od ponavljanja krivičnog dela, bekstva, uticaja na svedoke, dokaze i sudski proces", izjavio je predsednik Komiteta za prevenciju torture Mikola Gnatovski.


SELENA SIMIĆ U UPRAVNOM ODBORU SVETSKE MREŽE ROK KAMPOVA ZA DEVOJČICE!\nPrethodni dani u Nju Džersiju bili su posvećeni godišnjem okupljanju timova svih rok kampova za devojčice. Na ovoj konferenciji desila se fantastična stvar: jedna muzičarka i aktivistkinja iz Srbije primljena je prvi put u Upravni odbor Girls Rock Camps Aliance! Selena Simić, programska koordinatorka prvog Rok kampa za devojčice u ovom delu Evrope postala je jedina predstavnica regiona u Upravnom odboru ove svetske mreže.\nSelenu je nominovao tim programa za afirmaciju ženskog stvaralaštva FEMIX koji ove godine organizuje drugo izdanje Rok kampa za devojčice u Srbiji. Kamp će se održati od 25. juna do 1. jula u Sremskim Karlovcima, i poziv za prijavljivanje devojčica biće otvoren u narednim danima.\nMandat novog upravnog odbora GRCA počinje od 1. jula 2018. godine. U Odbor su još izabrane i Sabrina Sierra iz Kalifornije; Nairi Khandijan, Jermenka iz Montreala, Kanada i Lana Velhman iz Kanade i Sofie Sondervik Sether iz Norveške.\nGRCA je međunarodna mreža organizacija koje dele misiju osnaživanja devojčica i žena koristeći muziku i umetničko obrazovanje kao alat za učvršćivanje zajedništva i jačanje kapaciteta. Trenutno je u mreži više od 80 punopravnih članica, od kojih najviše iz SAD, ali iz Evrope, Južne Amerike, Kanade, Austrilije, a po jedna i iz Azije i Afrike. Iz Evrope u članstvu su kampovi iz Irske, Škotske, Velike Britanije, Islanda, Poljske, Farskih ostrva, Finske, Norveške, Austrije, Švedske, Nemačke, dok je naš Rok kamp za devojčice u Srbiji još uvek pridruženi član. Sama GRCA je registrovana u SAD kao neprofitna organizacija, koju kao mrežu u potpunosti vode i oblikuju njene članice.\nSelena Simić je rođena 1992. godine u Smederevu. Završila je srednju muzičku školu "Kornelije Stanković" - odsek za džez udaraljke, i diplomirala komunikologiju na Fakultetu za medije i komunikacije u Beogradu. Sa FEMIX programom sarađuje od 2013. godine, a tokom 2015. uspešno je osmislila i vodila četiri ciklusa bubnjarskih radionica za devojčice u Beogradu, Smederevu i Pančevu, koje je tada podržala Rekonstrukcija ženski fond. Na prvom Rok kampu za devojčice u Srbiji u avgustu 2017. godine Selena je bila vođa osmočlanog mentorskog tima koji je kreirala i kojim je rukovodila izuzetno uspešno. Saradnica je Rekonstrukcije ženski fond i aktivna muzičarka u više domaćih metal sastava, među kojima ističe all girl death metal bend Nemesis.\nPonosimo se što će Srbija i zemlje Balkana imati svoju predstavnicu u ovoj mreži i što je Selena uspela da se predstavi na takav način ostalim članovima mreže, da prepreke ne budu čak ni to što smo još uvek samo pridruženi član, i što nismo imali sredstava da fizički budemo prisutni na godišnjoj konferenciji u Nju Džersiju.\nNOIZZ: Devojke koje uče srpske devojčice da "rokaju"\nREMIXPRESS: Leksikon: Selena Simić\nDOM OMLADINE: Oduvek mi je bila zamisao da okupim sve žestoke ženske bendove na jednom mestu\nORADIO: Da i devojčice budu buntovnice, ne samo dečaci!\nHEADLINER: Devojke iz Nemesisa ekranizovale pesmu “Uprising“ sa svog debi albuma


Gde su kočnice razvoja Niša?\nPočetak/Politika/Gde su kočnice razvoja Niša?\n„Šta je interes Niša na predstojećim izborima?“, pitanje je na koje su, na prvom u nizu foruma pokušali da daju odgovore niški političari i predstavnici nevladinog sektora. U ragovoru sa novinarima i građanima učestvovali su prof. dr Zoran Perišić, gradonačelnik Niša, prof. dr Dušan Milisavljević, narodni poslanik, i Mladen Jovanović iz Nacionalne koalicije za decentralizaciju.\nU debati su učesnici pokušali da daju odgovore na pitanja šta je interes građana i Grada na predstojećim lokalnim izborima, gde su kočnice razvoja – na lokalu ili na republičkom nivou, zbog čega se poslanici ne bore za interese građana i kako da građani, u većoj meri, budu uključeni u proces donošenja odluka.\nGradonačelnik Niša Zoran Perišić smatra da bi promena Statuta grada i angažovanjem gradskog menadžera bio jedan od načina bržeg razvoja grada.\n„Deo posla smo rešili postavljanjem gradskog urbaniste, mesto gradskog menadžera je mesto koje bi rasteretilo gradonačelnika, mene danas, nekoga drugog sutra, uz jasnu definiciju opsega rada gradskog menadžera. To može da bude jezičak na vagi koji bi doprineo boljem funkcionisanju grada. Ostajem pri tome da je Statut grada zastareo da ga treba menjati“, istakao je Perišić.\nGradonačelnik je naveo i da Beograd ima jednu Upravu, a mi 12, pa se pita da li je to decentralizacija i da li nam je ona donela i šta dobro.\nNarodni poslanik Dušan Milisavljević, koji veoma često brani interese grada Niša u Skupštini Srbije, kaže da jedan čovek ne može da promeni kompletnu sliku.\n„Iz budžeta Srbije svi drugi mogu da očekuju podršku, a građanima Niša se daju samo prazna obećanja i to obično pred izbore, da bi nam se zamaglile oči. I opet se gradi i Beograd i Vojvodina, pritom naglašavam da nemam ništa protiv tih gradova, ali Srbija mora ravnomerno da se razvija, a Niš mora da bude pokretač razvoja jugoistočne Srbije, koja je nažalost najsiromašnija“, kazao je Milisavljević.\nNacionalna koalicija za decentralizaciju predstavila je poražavajuća istraživanja o zastupljenosti Nišavskog okruga u republičkom parlamentu, stopi zaposlenosti i invensticijama.\n„Demografski podaci su nam jako loši, ceo jug Srbije se prazni, ekonomski pokazatelji su nam slabi, u vrhu vlasti u Beogradu nema ljudi iz Niša, i to su sve alarmantni znaci da sada svi moramo da udružimo snage i probamo od ovog grada da napravimo nešto, vredno mesto u kojem ćemo dati priliku šampionima da se ostvare, jer ovog trenutka šampioni grada su u senci“, upozorio je Jovanović.\nDušan Milisavljević forum izbori MC Mladen Jovanović Zoran Perišić


10/10/2021 - podunavlje.info\nMedalje orijntircima Čelika na Mediteranskom prvenstvu i Srbija Openu\nSMEDEREVO, 10. oktobar 2020 – Orijentiring takmičenje Srbija Open, koje je ujedno bilo i Mediteransko prvenstvo za kategorije do 20 godina i seniorsku elitnu, održano je ovog vikenda. Zbog epidemijske situacije, ali i loših vremenskih uslov,a na takmičenju izuzev orijentiraca Srbije bilo je još predstavnika samo pet zemalјa Mediterana: Španije, Italije, Turske, Rumunije i Severne Makedonije, a u programu Srbija…\nMediteransko prvenstvo, Orijentiring liga Srbije, PSK ČelikLeave a comment\nDa li su vam narušena radna prava i šta možete da učinite da to ispravite\n10. oktobar 2021 – Centar za politike emancipacije pokrenuo je sajt radnaprava.rs. Pravni tim ove organizacije sastavio je upitnik koji sadrži najčešće povrede radnih prava i jednostavnim popunjavanjem svi zainteresovani mogu da saznaju da li su njihova prava prekršena na radnom mestu, a dobiće i uputstva kako i kome da se obrate za pomoć i podršku, a i Centar je…\nCentar za politike emancipacije, radna prava, radnaprava.rs, sajt, upitnikLeave a comment\nDa li su labudovi na levoj obali Dunava postradali od ptičjeg gripa?\n10. oktobar 2021 – Aktivisti udruženja „Eko — Pančevački rit“ objavili su krajem prošle nedelje fotografije uginulih labudova na kanalima u beogradskom naselju Borča i upozorili stanovnike tog dela leve obale Dunava da im se ne približavaju. Prema podacima ovog ekološkog udruženja, u poslednjih nedelju dana uginulo je deset labudova. Ekipa „Veterine Beograd“ izvukla je tri labuda iz vode i…\nEko-Pančevački rit, Labudovi, leva obala Dunava, ptičji gripLeave a comment\n24/05/2022, 5:15 am


OSM Televizija - Dačić: Dogovorena dinamika održavanja sjednica SB UN o Kosmetu\nDačić: Dogovorena dinamika održavanja sjednica SB UN o Kosmetu\nU ovoj godini biće održane tri sjednice Savjeta bezbjednosti UN o izvještaju o stanju na Kosovu i Metohiji, sa mogućnošću sazivanja vanrednih zasjedanja, izjavio je ministar spoljnih poslova Srbije Ivica Dačić.\nOn kaže da je na jučerašnjoj sjednici Savjeta bezbjednosti UN dogovoreno i da u sljedećoj godini sjednice o Kosmetu bude održavane dva puta godišnje, te da se, ako dođe do pozitivnog razvoja situacije, ta dinamika postepeno smanjuje.\nPrema njegovim riječima, za Srbiju je najbitnije da se ta tema nalazi na dnevnom redu.\nOn je u izjavi za Tanjug ocijenio da je jučerašnja sjednica Savjeta bezbjednosti UN bila jedna od najpozitivnijih za Srbiju, budući da su sve članice jednoglasno osudile takse od 100 odsto koje je Priština uvela na robu iz centralne Srbije i BiH i pozvale na momentalno ukidanje te mjere.\nDačić je rekao da ga posebno raduje to što se takve riječi nisu čule samo od predstavnika Rusije, Kine, Indonezije, Ekvatorijalne Gvineje i Јužnoafričke Republike - članica koje nisu priznale samoproglašeno Kosovo, već i od svih drugih članica.\nPrema njegovim riječima, SAD su, takođe, pozvale na momentalno ukidanje takse, Njemačka je rekla da je to apsolutno suprotno evropskih vrijednostima, a u osudi taksi su izuzetno oštre bile i Belgija, Poljska, Obala Slonovače.\nOn je ocijenio da je veoma važno što je postignut jednoglasno dogovor svih članica Savjeta bezbjednosti UN da se više ne postavlja pitanje dinamike u kojima će biti održavane sjednice.\nDačić je napomenuo da je, imajući u vidu da neke zapadne zemlje ne žele temu Kosmeta na sjednici Savjeta bezbjednosti, postojala opasnost da ova sjednica uopšte ne bude održana i da se uvede princip proceduralnog glasanja gdje nema prava da se stavi veto i gdje je za održanje sjednice potrebno devet glasova za.\n"Želim da poručim svima u Srbiji da u njoj imamo velikog prijatelja", izjavio je ministar spoljnih poslova.\nJoš iz iste kategorije: « Osuda izjave direktora zadarske škole Pod tajnim nadzorom 100 osoba »


Slobodi prijeti oduzimanje bodova? – BH PORTAL\nFudbaleri Slobode savladali su Kozaru sa 2:1, ali bi veoma lako mogli ostati bez teško zarađenih bodova jer je dres Novograđana nosio Franco Abrego koji je u prošlom kolu zbog dva žuta kartona morao prije vremena u svlačionicu na meču protiv Slavije u Lukavici, piše Glas Srpske.\nTo automatski znači da je Argentinac zaradio utakmicu suspenzije i da nije mogao igrati protiv Gradiščana. Na igranje Abrega, Kozara je najavila žalbu i ukoliko se dokaže da su bili u pravu dobiće meč 22. kola Prve lige Republike Srpske službenim rezultatom 3:0. Međutim, tu neće biti kraj mukama prvoligaša sa stadiona Mlakve jer je Disciplinskim pravilnikom FSRS za ovakav prekršaj predviđena kazna oduzimanja od tri do 12 bodova ekipi, te suspenzija u trajanju od šest do 12 utakmica fudbaleru koji je nastupio, a nije imao pravo.\nIpak, predsjednik Novograđana Mladen Bosančić tvrdi da u nastupu Argentinca ništa nije bilo sporno.\n– Abrego je crveni karton odradio u utakmici Kupa Gradskog fudbalskog saveza Novi Grad koju smo u srijedu igrali protiv Partizana iz Kostajnice i njegovom nastupu protiv Kozare nije bilo ništa sporno. Naime ovo takmičenje je pod ingerencijom Područnog fudbalskog saveza Prijedor odnosno Fudbalskog saveza Republike Srpske i crveni karton se automatski odrađuje. Da je tako potvrđuje i sistem Comet u kojem je Abrego bio ‘‘zelen‘‘ što znači da je mogao igrati, naglasio je Bosančić.\nPrema njegovim riječima, mnogima smeta što se Sloboda nalazi u samom vrhu tabele.\n– Mi smo mali klub u finansijskom smislu, ali veliki po tradiciji i historiji. Mnogo smo uradili u posljednje dvije godine i od kluba koji je bio pred gašenjem napravili ekipu, koja je po meni i najkvalitetnija u ligi. Uporedo smo sređivali infrastrukturu na stadionu Mlakve jer ne krijemo da su nam ambicije plasman u Premijer ligu BiH. Ali smo zbog toga postali mnogima trn u oku, dodao je Bosančić.


Za nju niko nije čuo, a uskoro će biti najmoćnija žena na svetu! - SandzakHaber.Net , Sandžačke Internet Novine !\nNaslovna Srbija Ekonomija Za nju niko nije čuo, a uskoro će biti najmoćnija žena na...\nZa nju niko nije čuo, a uskoro će biti najmoćnija žena na svetu!\nOd HaberNews - 17. Septembra 2013. 0 89 Podeli na Fejsbuku\ntweet Dženet Jelen, potpredsednica američkih Federalnih rezervi, mogla bi uskoro da postane najmoćnija žena na svetu. Za suprugu nobelovca Džordža Akerlofa analitičari predviđaju da će se od iduće godine naći na čelu ove monetarne supersile, a mada za nju tvrde da je briljantni stručnjak i jedan od glavnih kreatora aktuelne ekonomske politike SAD, svetska javnost o njoj ne zna gotovo ništa.\nBenu Bernankeu, direktoru Federalnih rezervi SAD, koje imaju funciju američke centralne banke, u januaru ističe mandat, a za mesto njegove naslednice analitičari tipuju na Dženet Jelen, koju je za guvernerku 1994. godine imenovao tadašnji predsednik Bil Klinton, a koja se od 2010. godine nalazi na mestu potpredsednice ovog tela. Jedan od razloga za to je i Bernankeovo odsustvo sa svetskog godišnjeg bankarskog saveta u Džekson Holu, na kom je godinama bio glavni govornik, a gde ga je ove godine zamenila upravo Dženet Jelen. Ako Obama odluči da je postavi na mesto predsedavajuće Saveznih rezervi, Dženet Jelen će postati najmoćnija žena na svetu, s obzirom na to da je ovo telo, prema rečima poznatog ekonomiste Dejvida Bekvorta, “monetarna supersila koja kroji tokove svetskih finansija”.\nZa Dženet Jelen analitičari tvrde da je briljantni ekonomista, što ju je i dovelo do mesta na kome je danas. – Ona na važne sastanke dolazi sa pažljivo osmišljenim izjavama, uvek savršeno tačna, a oni koji rade s njom, kažu da na aerodrom stiže i po nekoliko sati ranije – piše “Vol strit džurnal”.\nPosle diplomiranja na Jejlu 1971. godine, Jelen je pet godina predavala na Harvardu, a između 1976. i 1978. godine je prvi put radila u Saveznim rezervama, gde je i upoznala svog supruga, nobelovca Džordža Akerlofa.\ntweet Prethodni tekstSrbijanski mediji – Bilal Bosnić: SAD da su sprečile osvajanje Banjaluke i Sandžaka!Sledeći tekstTadić: Nisam primio novac od Subotića HaberNews\tPOVEZANE OBJAVEVIŠE OD AUTORA


RTCG - Radio Televizija Crne Gore - Nacionalni javni servis :: Ekonomija :: Poziv na konsultacije povodom Programa ekonomskih reformi\n08. 09. 2020. 20:38 >> 20:37 2\nPoziv na konsultacije povodom Programa ekonomskih reformi\nSvi zainteresovani, imajući u vidu preporuke i mjere Nacionalnog koordinacionog tijela za zarazne bolesti (NKT) koje su na snazi, predloge i sugestije mogu dostaviti na mejl Ministarstva, mf@mif.gov.me, najkasnije do 22. septembra.\nIz Ministarstva su kazali da je izrada Programa ekonomskih reformi za Crnu Goru za period od naredne do 2023. godine predviđena ovogodišnjim Programom rada Vlade.\n„Crna Gora već sedmu godinu pristupa izradi Programa ekonomskih reformi, koji obuhvata ekonomsku politiku Crne Gore za narednu godinu i srednjoročni period, kao i agendu strukturnih reformi koja prikazuje javne politike u osam oblasti“, navodi se u saopštenju objavljenom na sajtu Ministarstva.\nTe oblasti su reforma tržišta energije i saobraćaja, poljoprivreda, industrija i usluge, poslovni ambijent i smanjenje neformalne ekonomije, istraživanje, razvoj i inovacije i digitalna transformacija, reforme ekonomske integracije, obrazovanje i vještine, zapošljavanje i tržište rada, socijalna zaštita i inkluzija.\nIz Ministarstva su naveli da je neophodno imati u vidu da je izbijanje pandemije Covid-19 imalo snažan uticaj na različite oblasti ekonomije, ograničavajući rast i predstavljajući značajne izazove socijalnim i zdravstvenim sistemima.\n„Prve mjere za prevazilaženje krize već su se odrazile na smjernice politike koje su zajednički usvojene na Ekonomskom i finansijskom dijalogu između Evropske unije (EU) i Zapadnog Balkana i Turske u maju ove godine“, podsjetili su iz Ministarstva.\nU tom kontekstu, kako su dodali, fokus Programa ekonomskih reformi od naredne do 2023. godine biće na oporavku nakon Covid-19 virusa, uz integraciju srednjoročnih reformi koje će taj oporavak učiniti održivim.\n„U skladu sa tim jedan od ciljeva biće i unapređenje ekonomske otpornosti u skladu sa zelenim i digitalnim prioritetima EU“, dodaje se u saopštenju.\nNavedeno ujedno predstavlja i osnov za ekonomski dijalog sa Evropskom komisijom (EK) u procesu evropskih integracija, a Crna Gora je jedna od šest zemalja Zapadnog Balkana, koje su, uključujući i Tursku, u obavezi da dostave godišnji program ekonomskih reformi sa projekcijom srednjoročnog makrofiskalnog okvira EK.\n„Kao doprinos ispunjavanju prioriteta koji se odnose na ekonomski dijalog sa EK i članicama EU, a u vezi sa pripremom ovog važnog dokumenta, nalazimo veoma značajnim zainteresovanost i komunikaciju sa predstavnicima međunarodnih organizacija, privatnog sektora, civilnog društva, nevladinog sektora, akademske zajednice, lokalne samouprave, građana i ostalog dijela civilnog društva“, smatraju u Ministarstvu.\nTematika obuhvaćena Programom ekonomskih reformi za period od naredne do 2023. godine biće predmet širokog konsultativnog procesa sa najvažnijim zainteresovanim stranama u društvu, već u početnoj fazi izrade dokumenta.\n„U tom smislu svoj doprinos izradi Programa ekonomskih reformi daće lokalna zajednica, NVO sektor, kao i svi ostali zainteresovani stejkholderi“, dodaje se u saopštenju.\nIz Ministarstva su podsjetili da će, kao i prethodnih godina, i ovaj Program ekonomskih reformi biti predmet javne rasprave kroz razmjenu informacija i učestvovanje zainteresovanih strana davanjem predloga, sugestija i komentara, čime će se kreirati prostor za dijalog i saradnju, u cilju unapređenja teksta Nacrta.\nMinistarstvo finansija Program ekonomskih reformi


Tadić dobio dres od Ivanova\nPredsednik Srbije Boris Tadić razgovarao je danas sa predsednikom Makedonije Đorđem Ivanovim o bilateralnim odnosima dve zemlje.\nSahranjen Kiro Gligorov\nKiro Gligorov, dugogodišnji funkcioner SFRJ i prvi predsednik nezavisne Republike Makedonije, sahranjen je danas u Skoplju.\nMakedonija sumnja u namere EU\nMakedonija sumnja u iskrenost namera EU, nakon što Evropska komisija u izveštaju nije spomenula pridev makedonski, rekao je predsednik Makedonije Đorđe Ivanov.\n17:56 >> 20:03\nJosipović, Vujanović i Ivanov u redu kod Tadića\nPredsednici Srbije i Hrvatske, Boris Tadić i Ivo Josipović, završili su sastanak u Predsedništvu Srbije u Beogradu. Očekuje se da posle jednočasovnog sastanka dvojica predsednika daju...\nMakedonija: Dogovorićemo se sa Grcima oko imena\nMakedonski predsednik Đorđe Ivanov je izrazio uverenje da će biti postignut dogovor s Grčkom o sporu o imenu Makedonije, prenose beogradski mediji.\nTanjug 23 komentara\nTadić: Razgovor sa Albancima može odmah!\nPredsednik Srbije Boris Tadić izrazio je danas zabrinutost zbog toga što kosovska strana želi odlaganje dijaloga Beograda i Prištine, ocenivši da bi o nekim pitanjima, kao što je sudbina...\nMakedonija: Grci nas sabotiraju zbog imena\nTadić & Ivanov: Sarađivaćemo još bolje\nEsmi Redžepovoj dodeljen Orden za hrabrost\nMakedonski predsednik Đorđe Ivanov uručio je danas Orden za hrabrost pevačici Esmi Redžepovoj.


Sberbanka Srbija postala Naša AIK Banka\nTanjug 2. marta 2022. 10:46\nBEOGRAD – Sberbank Srbija je zvanično promenila ime u Naša AIK Banka i na taj način u potpunosti postala deo domaće bankarske grupe koju predvodi AIK Banka.\nPredsednica Izvršnog odbora AIK Banke Jelena Galić izrazila je zadovoljstvo činjenicom da je Sberbank Srbija postala deo AIK Banke i istakla da je AIK Banka još jednom potvrdila svoju posvećenost daljem rastu, jačanju svoje stabilnosti i odgovornom poslovanju.\n„Stabilnost i snažna kapitalna osnova su jasni pokazatelji naše uspešnosti, kao i velike sigurnosti koju pružamo svojim klijentima i štedišama. Upravo to je potvrdila i odluka Narodne banke Srbije kojom je AIK Banka dobila saglasnost za preuzimanje Sberbank Srbija“, rekla je Galićeva, saopštila je AIK Banka.\nUverena je da će predstojeći proces integracije biti uspešno završen i da će ta poslovna sinergija biti od velikog značaja za klijente AIK Banke, zaposlene i ceo bankarski sistem.\nPostavši deo AIK Banke, sada već bivša Sberbank Srbija nastavlja svoje poslovanje bez povezanosti sa prethodnim akcionarima, navodi se u saopštenju.\n„Zahvaljujući ovoj konsolidaciji, Naša AIK Banka će nastaviti da posluje stabilno, likvidno i veoma uspešno. Štednja svih klijenata i njihova sredstva na računima u našoj banci su na ovaj način dodatno osigurani. Sve naše usluge, aplikacije i servisi nastavljaju da funkcionišu kao i ranije, klijenti nastavljaju da koriste svoje platne i kreditne kartice kao i do sada“, objasnio je predsednik Izvršnog odbora Naša AIK Banke Vladimir Bošković.


Rusija i Kina — saradnja u digitalnoj tehnologiji - Sputnjik Srbija\n21:49 05 Mart 2021\n08:43 30.10.2017 Preuzmite kraći link\nPatrušev: Državne institucije zaštićene od sajber-napada\n„Digitalne tehnologije se uvode svuda i utiču na razvoj nacionalne ekonomije i tom pitanju posvećena je značajna pažnja tokom našeg poslednjeg sastanka u Volgogradu, a juče smo se na sastanku u uskom formatu takođe dogovorili da posvetimo više pažnje upravo onome što je karakteristika 21. veka, a to su digitalne tehnologije, to su telekomunikacije i sve ono što ekonomiju čini jasnijom i predvidljivijom“, naglasio je Rogozin.\nRogozin je dodao da je „tokom protekle godine intenziviran dijalog o razvoju saradnje na Arktiku, uključujući razvoj Severnog morskog puta, izgradnju saobraćajne infrastrukture, razvoj polarnih vodenih površina, stvaranje turističkih ruta“. Prema njegovim rečima, „razvoj saradnje, uključujući i takve nove oblasti saradnje, trebalo bi da podstakne rast trgovine i investicija“.\nSastanak komisije održava se u kineskom gradu Čuncinu 29. i 30. oktobra, a njegovi kopredsednici su vicepremijeri dve države Dimitrij Rogozin i Vang Jang.\nO navodnom sajber-mešanju Rusije u SAD\nRogozin je nazvao apsurdnim talas kritike iz SAD na račun Rusije povodom navodnog sajber-mešanja.\n„Vrlo dobro shvatamo da, ako postoji takav talas apsurdne kritike, koji su SAD dovele do idiotizma u vezi sa navodnim ruskim sajber-mešanjem, to je već poznata formula: ’Držite lopova!‘“, rekao je Rogozin novinarima nakon sastanka rusko-kineske međuvladine komisije.\nPrema njegovim rečima, „onaj ko najviše viče da su ga navodno napali, da su mu nešto ukrali, zapravo se i priprema za Takve vrste sajber-napada“.\nPokrenute prve optužnice za „mešanje“ Rusije u američke izbore\nRanije je američki predsednik Donald Tramp potpisao nacrt zakona Kongresa SAD o novim sankcijama protiv Irana i Rusije, koji je pozvao administraciju američkog predsednika da uključi 250 miliona dolara u budžetske troškove za 2018. i 2019. godinu za zaštitu saveznika SAD od sajber-napada, pre svega iz Rusije.\nRogozin je, takođe, rekao da su se Rusija i Kina dogovorile da razgovaraju o stvaranju telekomunikacione opreme za suprotstavljanje mogućim sajber-napadima.\n„Dogovorili smo se da ćemo na jednoj od najskorijih platformi partnerstva između Rusije i Kine razgovarati o stvaranju pouzdane telekomunikacione opreme za sprečavanje mogućih sajber-napada“, istakao je vicepremijer Rusije.\nOn je dodao da su Peking i Moskva delili „informacije o broju sajber-napada na Kinu i Rusiju i smatramo da u okviru BRIKS-a postoje sve osnove za pokretanje i stvaranje sistema za zaštitu značajne infrastrukture“.\nZečji virus napao Rusiju\n„Laboratorija Kasperski“: Nemamo šta da krijemo\nsajber-napadi, informacione tehnologije, saradnja, Dmitrij Rogozin, Kina


- U razgovoru sa uzgajivačima svinja, predstavnicima klaničarske industrije i drughi minstarstava, u Vladi Srbije je dogovreno da Ministasrstvo poljoprivrede ineterventno otkupi višak utovljenih svinja, naturalnom razmenom koja podrazumeva zamenu za merkantilni kukuruz iz republičke Direkcije za robne rezerve - rekla je ministarka novinarima u Čačku.\nDodala je da je veoma važno da Ministarstvo ima konkretne podatke kojima bi se Evropskoj komisiji dokazalo da se radi o prekomernom uvozu svinja i da su se uzgajivači obavezali da će dostaviti te podatke.\nBogosavljević je istakla da uzgjivači svinja imaju još jedan zahtev o zabrani uvoza, koji je ocenila kao "nerealan".\n- Oni traže da se zabrani uvoz svih poljoprivrednih i prehrambenih proizvoda u ovoj godini i taj zahtev nije realan, nije objektivan, niti bi to bilo dobro za Srbiju. jer gde bismo mi onda izvozili naše poljoprivredne proizvode, malinu, kukuruz ili pšenicu, koje smo prethodnih godina plasirali prema EU - istakla je.\nBogosavljević je dodala da je Srbija u prošloj godini izvezla poljoprivredne i prehrambene proizvode u vrednosti od 1,2 milijardi evra, što je 60 odsto od ukupnog izvoza.\nPrema njenim rečima sa EK postignuta je sagalsnost za uvođenje zaštitnih mera u smislu većih iznosa za carine za uvoz nekih vrsta sireva i maslaca.\n- Kada se radi o mleku u prahu, sa Ministarstvom finansija i Direkcijom za robne rezerve dogovreno je da postojeće zalihe mleka u prahu otkupimo od naše mlekarske industrije kako bi ona mogla da apsorbuje nove količine mleka od naših poljoprivrednika - rekla je Bogosavljević.\nMinistarka poljoprivrede je ocenila da će pristupni fondovi EU za poljoprivredne proizvođače u Srbiji doprineti rešavanju problema i uzgajivača svinja i proizvođača mleka i olakšati korišćenje Nacionalnog budžeta za poljoprivredu iz koga će moći da se podrže mali i ugorženi poljoprivednci.\nOna je podsetila da su Srbiji do 2020. godine dostupna sredstva iz pristupnih fondova EU, u ukupnom iznosu od 175 miliona evra, koja su namenjana za direktnu poljoprivrednu proizvodnju, za podršku ratarstva, proizvodnju mleka, prozivodnju mesa, voćarsto i povrtarstvo, kao i za seoski turizam.\nBogosavljević je danas učestvovala na 20. Savetovanju o biotehnologiji na Agronomskom fakutletu u Čačku, na kome učestvuje 89 naučnka iz zemlje i inostranstva.\nSnežana Bogoslavljević Bošković\nUŽIVO, PARTIZAN - RITAS Mozli blokadama razmdrao Parni valjak, usledila je EKSPLOZIJA crno-belih i preokret!